Гемцитабин-эбеве narxi - butun O'zbekiston bo'yicha\nГемцитабин-Эбеве КОНЦЕНТРАЦИЯ ДЛЯ ИНФУЗИИ 10 мг/мл (1000 мг)100 мл №1\n447 000 so'mdan\nинфузия учун эритма тайёрлаш учун лиофилизация қилинган кукун.\nХужайралар культураларига нисбатан цитотоксик фаоллик\nГемцитабин культурали сичқон ва одамнинг рак хужайраларига қарши яққол цитотоксик самара кўрсатаади. Гемцитабин босқичли махсус таъсир кўрсатади, биринчи навбатда ДНК синтези (S-босқич) босқичида бўлган хужайраларни нобуд қилади ва маълум шароитларда G 1/S босқичи чегараси орқали хужайраларни ўтишини тўхтатади. In vitro шароитда гемцитабиннинг цитотоксик самараси концентрацияси ва вақтга боғлиқ.\nКлиника олди моделларда ўсмаларга қарши фаоллик\nҲайвонларда рак моделида гемцитабинни ўсмаларга қарши фаоллиги унинг қўллаш тез-тезлигига боғлиқлиги аниқланган. Препаратни ҳар куни буюриш ўсмаларга қарши паст фаолликда ҳайвонлар ўртасида летал ҳолатларни юқори тез-тезлигини чақирган. Бироқ, гемцитабинни учинчи ёки тўртинчи суткада летал дозалардан паст дозаларда буюрилганида, препарат сичқонларда кенг таъсир доирасига эга ўсмаларга нисбатан аҳамиятли ўсмаларга қарши фаоллик намойиш қилган.\nХужайра ичи метаболизми ва таъсир механизми: гемцитабин (dFdC) пиримидиннинг антиметаболити ҳисобланиб, нуклеозидкиназа орқали хужайра ичида фаол дифосфат (dFdCDP) ва трифосфат (dFdCTP) нуклеозидларни ҳосил қилиб, метаболизмга учрайди. Препаратнинг цитотоксик самарасига иккита механизм бўйича: dFdCDP ва dFdCTP ёрдамида ДНК синтезини сусайтириши орқали эришилади.\nБиринчи ҳолатда dFdCDP рибонуклеотидредуктазани ингибиция қилади, бу ДНК синтези учун зарур бўлган дезоксинуклеозидтрифосфат (dCTP) шаклланишида реакцияларнинг ягона катализатори ҳисобланади. Бу умуман дезоксинуклеозидларни, хусусан dCTP ни камайишига олиб келади. Иккинчи ҳолатда ДНК ни шаклланишида (ўз-ўзини потенция қилиш) dFdCTP билан dCTP рақобатлашади.\nШунингдек, гемцитабинни кўп бўлмаган миқдори РНК да ҳам киради. Шундай қилиб, dCTP нинг хужайра ичида пасайган концентрацияси ДНК да dFdCTP киришини кучайтиради. ДНК – полимераза эпсилон гемцитабинни чиқариб ташлаш ва ўсувчи ДНК ипини узиш қобилиятига эга эмас. ДНК га гемцитабин кирганидан кейин, ўсувчи занжирга яна бир нуклеотид келиб қўшилади, бу кейинчалик ДНК синтезини тўлиқ ингибиция қилинишига (занжирни экранли узилиши) ва хужайрани программаланган ўлимига (апоптоз) олиб келади.\nТарқалган ёки метастатик уротелиал ўтувчан хужайра раки бўлган пациентларда гемцитабин/цисплатинга таълуқли метотрексат/винбластин/адриамицин/цисплатин билан даволашни (MVAC) яшаш медианаси муддатларида (12,8 ва 14,8 ойлар мувофиқ, р=0,547), касалликни жадаллашувигача бўлган вақт (7,4 ва 7,6 ой мувофиқ, р=0,842) ва жавобни тез-тезлигига (49,4% ва 45,7% мувофиқ, р=0,512), даволаш чизиғида ҳар-хилликни йўқлигини кўрсатди. Бироқ, гемцитабин ва цисплатинни мажмуасидаги токсик самара MVAC га нисбатан яхши бўлган.\nМеъда ости безининг тарқалган ёки метастатик раки бўлган пациентларни рандомизация қилинган клиник тадқиқотларда гемцитабин 5-фторурацилга нисбатан кўпроқ юқори статистик аҳамиятли жавоблар тез-тезлигини кўрсатди (23,8 ва 4,8% мувофиқ, р =0,0002). Гемцитабин билан даволанган пациентларда 5-фторурацил қабул қилган пациентларга нисбатан жадалланиб боришгача бўлган вақтни 0,9 дан 2,3 ойгача ошиши (лог-ранг – р<0,0002) ва яшаб қолиш медианасини 4,4 дан 5,7 ойгача ошиши (лог-ранг – р<0,0024) статистик аҳамиятга эга бўлади.\nЎпканинг маҳаллий тарқалган ёки метастатик майда ҳужайрали бўлмаган раки (ЎМҲБР) бўлган пациентларда рандомизация қилинган клиник тадқиқотларда гемцитабин цисплатин билан мажмуада цисплатинни монотерапиясига нисбатан юқори статистик аҳамиятли жавоблар тез-тезлигини кўрсатди (31,0% ва 12% мувофиқ, р<0,0001).\nГемцитабин/цисплатинни мажмуавий даволанган пациентларда цисплатин қабул қилган пациентларга нисбатан жадалланиб боришгача бўлган вақтни 3,7 дан 5,6 ойгача ошиши (лог-ранг – р<0,0012) ва яшаб қолиш медианасини 7,6 дан 9,1 ойгача ошиши (лог-ранг – р<0,004) статистик аҳамиятга эга бўлади.\nЎМҲБР ни III В ёки IV босқичи бўлган пациентлардаги бошқа рандомизация қилинган клиник тадқиқотларда гемцитабин цисплатин билан мажмуада цисплатин ва этопозид мажмуасига нисбатан кўпроқ юқори статистик аҳамиятли жавоблар тез-тезлигини намойиш (40,6% ва 21,2% мувофиқ, р=0,025). Гемцитабин/цисплатинни қабул қилган пациентларда этапозид/цисплатин билан даволашга нисбатан жадаллашиб боргунгача бўлган вақтни 4,3 дан 6,9 ойгача статистик аҳамиятли ошиши аниқланган. Иккала тадқиқотларда даволашни асосий ва назорат чизиқли ўзлаштирилиши бир хил бўлган.\nТухумдонларни тарқалган эпителиал ракини платина билан даволаш тугаганидан сўнг камида 6 ойдан кейинги қайталаниши бўлган пациентларни рандомизация қилинган клиник тадқиқотларда гемцитабин ва карбоплатин (ГКб) ёки карбоплатин (Кб) билан даволаш рандомизация қилинган.\nГКб гуруҳи пациентларида Кб гуруҳига нисбатан жадалланиб боришгача бўлган вақтни 5,8 дан 8,6 ойгача (лог-ранг – р=0,0038) статистик аҳамиятли ошиши кузатилган.\nАдъювант/ноадъювант химиотерапиядан кейин қайталанган, операция қилиб бўлмайдиган маҳаллий – тарқалган ёки метастазланувчи сут безининг раки бўлган пациентларда рандомизация қилинган клиник тадқиқотларда, гемцитабин паклитаксел билан мажмуада паклитаксел билан монотерапияга нисбатан касалликни хужжатлаштирилган жадаллашиб борилгунигача бўлган вақтни 3,98 дан 6,14 ойгача аҳамиятли юқори статистик ошишини намойиш қилган (лог-ранг р=0,0002).\nМутлоқ яшаб қолиш гемцитабин/паклитаксел гуруҳи пациентларида паклитаксел гуруҳи пациентларига нисбатан 15,8 ойга қарши 18,6 ойни (лог-ранг р=0,0489) ва жавобни мутлоқ тез-тезлиги 41,1% ва 26,2% (р=0,0002) мувофиқни ташкил қилади.\nПлазмадаги чўққи концентрацияси (инфузия тугаганидан сўнг 5 минут давомида) 3,2-\n45,5 мкг/мл ни ташкил қилади. Дастлабки бирикманинг плазмадаги концентрацияси\n1000 мг/м2 дозада 30 минут давомида юборилганда, инфузия тугагандан кейин 30 минут давомида 5 мкг/мл дан ортиқ бўлган ва кейинги бир соат давомида 0,4 мкг/мл ни ташкил қилади.\nГемцитабиннинг марказий компартмент учун тақсимланиш ҳажми аёлларда 12,4 л/м2 ва эркакларда 17,5 л/м2 ташкил қилади (шахсий ўзгарувчанлик 91,9% га тенг). Периферик компартмент учун тақсимланиш ҳажми 47,41 л/м2 ташкил қилади. Периферик копартаментнинг хажми жинсга боғлиқ эмас. Гемцитабин плазма оқсиллари билан аҳамиятсиз боғланади.\nЯрим чиқарилиш даври пациентнинг ёши ва жинсига қараб 42 минутдан 94 минутгача ўзгариб туради. Тавсия қилинган дозалаш учун гемцитабинни чиқарилиши инфузия бошланганидан кейин 5 дан 11 соатгачани ташкил қилиши лозим. Гемцитабин ҳафтада бир марта юборилганида организмда тўпланмайди.\nОрганизмда гемцитабин жигарда, буйракда, қонда ва бошқа тўқималарда цитидиндезаминазанинг таъсири остида тез метаболизмга учрайди. Гемцитабиннинг хужайра ичи метаболизми натижасида гемцитабин моно-, ди- ва трифосфатлар (dTdCMP, dTdCDP ва dTdCTP) ҳосил бўлади, улардан dTdCDP ва dTdCTP фаол ҳисобланади. Ушбу хужайра ичидаги метаболитлари плазмада ёки сийдикда аниқланмайди. Бирламчи метаболити, 2′-дезокси- 2′,2′-дифторуридин (dFdU) фаол ҳисобланмайди ва плазмада ва сийдикда аниқланади.\nГемцитабиннинг тизимли клиренси, пациентнинг жинси ва ёшига қараб, соатига 29,2 л/м2 дан 92,2 л/м2 гача ўзгариб туради (шахсий ўзгарувчанлик 52,2% га тенг). Препаратнинг клиренси эркакларга қараганда аёлларда тахминан 25% га паст. Гемцитабиннинг клиренси аёлларда ҳам, эркакларда ҳам ёш ошиши билан камаяди. Гемцитабин тавсия қилинган 1000 мг/м2 дозада 30 минут ичида юборилганида клиренснинг жуда кичик кўрсаткичи аёллар ва эркакларда препаратнинг дозасини пасайтиришни талаб қилмайди.\nВена ичига юборилган дозанинг 10% дан камроқ дозаси сийдикда ўзгармаган кўринишда аниқланади. Буйрак клиренси 2 л/соат/м2 дан 7 л/соат/м2 гачани ташкил қилади. Гемцитабин юборилганидан кейин бир ҳафта давомида препарат дозасининг 92% дан 98% гачаси организмдан чиқарилади: 99% сийдик билан (асосан dFdCTU шаклида) ва 1% аҳлат билан чиқарилади.\nУшбу метаболит периферик қоннинг мононуклеарларида аниқланади ва қуйида келтирилган маълумотлар кўрсатилган хужайраларга таалуқли. Хужайра ичи концентрацияси гемцитабинни юборилган дозасига пропорционал ошади.\n30 минутда 35 дан 350 мг/м2 гача юборилганида барқарор концентрацияси 0,45 мкг/мг ни ташкил қилади. Гемцитабиннинг плазмадаги 5 мкг/мл дан ортиқ концентрациясида dFdCTP нинг хужайра ичи даражаси ўсишдан тўхтайди, бу ушбу хужайраларда унинг тўйиниши тўғрисида далолат беради. Ярим чиқарилиш даври 0,7-12 соатга тенг.\nПлазмадаги чўққи концентрацияси (1000 мг/м2 дозада 30 минутли инфузия тугаганидан кейин 3-5 минут): 28–52 мкг/мл. Ҳафтада 1 марта препарат юборилганидан кейин минимал концентрацияси: тўпланиш белгиларисиз 0,07–1,12 мкг/мл.\nПлазмадаги концентрация-вақт эгри чизиғига уч босқичлик характерлидир, охирги босқичида ўртача ярим чиқарилиш даври – 65 соатни (33-84 соат диапазонида) ташкил қилади.\nДастлабки моддадан dFdU ҳосил бўлиши: 91-98%.\nМарказий компартментнинг ўртача тақсимланиш ҳажми: 18 л/м2 (11-22 л/м2 диапазонида).\nМувозанатли ҳолатда ўртача аҳамиятдаги тақсимланиш ҳажми (Vss): 150 л/м2 (11-22 л/м2 диапазонида).\nТўқималарда тақсимланиши: юқори.\nЎртача клиренси: соатига 2,5 л/м2 (соатига 1-4 л/м2 диапазонида). Барча метаболитлари сийдик билан чиқарилади.\nГемцитабин ва паклитаксел билан мажмуавий даволаш\nМажмуавий даволаш гемцитабин ва паклитакселнинг фармакокинетикасига таъсир кўрсатмайди.\nГемцитабин ва карбоплатин билан мажмуавий даволаш\nКарбоплатин билан мажмуавий даволаш гемцитабинни фармакокинетикасига таъсир кўрсатмайди.\nЕнгил ёки ўртача даражадаги буйрак етишмовчилиги (GFR минутига 30 мл дан 80 мл гача) гемцитабиннинг фармакокинетикасига жиддий таъсир кўрсатмайди.\nцисплатин билан мажмуада маҳаллий – тарқалган ёки метастазланувчи қовуқ ракини даволаш.\nмаҳаллий – тарқалган ёки метастазланувчи меъда ости бези аденокарциномасини даволаш.\nцисплатин билан мажмуада маҳаллий – тарқалган ёки метастазланувчи ўпканинг майда ҳужайрали бўлмаган ракини (ЎМХБР) биринчи қатор даволаш. Гемцитабин монотерапия сифатида кекса пациентларда ёки функционал ҳолати 2 балл бўлган пациентларда қўлланилиши мумкин.\nплатинанинг биринчи қатор препаратлари билан даволашдан кейин камида 6 ой давомида касалликни қайталаниши бўлган пациентларда карбоплатин билан мажмуада тухумдоннинг маҳаллий – тарқалган ёки метастазланувчи эпителиал ракини даволаш учун.\nпаклитаксел билан мажмуада, адъювант/ноадъювант химиотерапиядан кейин қайталанган, операция қилиб бўлмайдиган маҳаллий – тарқалган ёки метастазланувчи сут безининг ракини даволашда қўлланади. Бирламчи даволаш қарши кўрсатмалар бўлмаганида антрациклинларни ўз ичига олиши лозим.\nГемцитабин фақат ракка қарши даволашда тажрибаси эга, химиотерапия бўлими шифокори томонидан буюрилиши мумкин.\nГемцитабин вена ичига 30 минут давомида томчилаб юборилади.\nТавсия қилинган дозаси 1000 мг/м2 томчилаб 30 минут давомида. Препарат ҳар 28 кунлик циклнинг 1, 8 ва 15- нчи кунлари цисплатин билан мажмуада юборилади. Цисплатиннинг тавсия қилинган дозаси 70 мг/м2 гемцитабин юборилгандан кейин 1–нчи куни ёки ҳар 28-кунлик циклнинг 2-куни. Сўнгра ушбу 4 ҳафталик цикл такрорланади. Ҳар бир янги циклда ёки пациентда препаратнинг токсиклик даражасига қараб цикл вақтида дозани пасайтириш мумкин.\nТавсия қилинган дозаси 1000 мг/м2 30 минут давомида. Препарат 7 ҳафта давомида ҳафтада бир марта юборилади, шундан сўнг бир ҳафталик танаффус қилинади. Кейинги цикллар 4-ҳафтадан ташкил топиши керак, бунда препарат циклнинг кетма-кет биринчи уч ҳафтаси давомида ҳар ҳафтада юборилади. Ҳар бир янги циклда ёки пациентда препаратнинг токсиклик даражасига қараб цикл вақтида дозани пасайтириш мумкин. Ўпканинг майда ҳужайрали бўлмаган раки\nТавсия қилинган дозаси 1000 мг/м2 30 минут давомида. Препарат ҳафтада бир марта 3 ҳафта давомида, кейинчалик бир ҳафта танаффуз билан юборилади. Сўнгра ушбу 4 ҳафталик цикл такрорланади. Ҳар бир янги циклда ёки пациентда препаратнинг токсиклик даражасига қараб цикл вақтида дозани пасайтириш мумкин.\nТавсия қилинган дозаси 1250 мг/м2 30 минут давомида. препарат ҳар 21-кунлик циклнинг 1 ва 8– нчи кунлари юборилади. Ҳар бир янги циклда ёки пациентда препаратнинг токсиклик даражасига қараб цикл вақтида дозани пасайтириш мумкин. Цисплатиннинг дозаси 75-100 мг/м2 3 ҳафта давомида 1 марта.\nТавсия қилинган дозаси 1250 мг/м2 1 ва 8 кунлари (21 кунлик цикл) паклитаксел билан мажмуада, бунда гемцитабингача 175 мг/м2 дозада 21 кунлик циклнинг 1- нчи куни вена ичига тахминан 3 соат давомида томчилаб юборилади. Ҳар бир янги циклда ёки пациентда препаратнинг токсиклик даражасига қараб цикл вақтида дозани пасайтириш мумкин. Гемцитабин/паклитаксел билан даволашни бошлашдан олдин гранулоцитларнинг мутлоқ миқдори камида 1500 х 106 /л ни ташкил қилиши лозим.\nТавсия қилинган дозаси – 1000 мг/м2 1 ва 8 кунлари (21 кунлик цикл) карбаплатин билан мажмуада, AUC минутига 4,0 мг/мл мувофиқ келадиган, бунда ҳар 21 кунлик циклнинг 1-куни гемцитабиннинг инфузиясидан кейин юборилади.\nТоксик ҳолатларни мониторинги ва токсикликнинг сабаби бўйича дозани ўзгартириш\nНогематологик токсиклик билан боғлиқ препаратнинг дозасига тузатиш киритиш\nНогематологик токсикликни аниқлаш учун мунтазам тиббий кўрикни ўтказиш, ҳамда жигар ва буйрак фаолиятини назорат қилиш лозим. Ҳар бир янги циклда ёки пациентда препаратнинг токсиклик даражасига қараб цикл вақтида дозани пасайтириш мумкин. Ногематологик токсикликнинг оғир (3 ёки 4 даража) ҳолатлари ривожланганида, кўнгил айниши/қусишдан ташқари, даволовчи шифокор даволашни тўхтатиб туриш ёки препаратнинг дозасини пасайтириши лозим.\nЦисплатин, карбоплатин ва паклитакселни дозасига тузатиш киритиш кўрсатилган препаратларнинг қўллаш бўйича йўриқномасига мувофиқ амалга оширилиши лозим. Гематологик токсиклик билан боғлиқ дозага тузатиш киритиш\nДаволаш циклининг бошида\nКўрсатмалардан қатъий назар, гемцитабинни ҳар бир юборишдан олдин пациентларда тромбоцитлар ва гранулоцитларнинг миқдорининг назоратини ўтказиш лозим.\nДаволаш циклини бошлашдан аввал гранулоцитларнинг мутлоқ миқдори камида 1500 х 106 /л ва тромбоцитларнинг – 100000 х 106 /л ни ташкил қилиши лозим.\nЦикл давомида гемцитабинии дозасига тузатиш киритишни қуйидаги жадвалга мувофиқ ўтказиш лозим:\nҚовуқ раки, ЎМХБР ва меъда ости бези ракида цикл давомида гемцитабиннинг дозасига тузатиш киритиш, монотерапия ёки цисплатин билан мажмуада\nГранулоцитларнинг мутлоқ миқдори (×106/л) Тромбоцитларнинг миқдори (×106/л) Гемцитабиннинг стандарт дозасидан фоизи (%)\n> 1000 ва > 100000 100\n500-1000 ёки 50000-100000 75\n<500 ёки < 50000 юборишни тўхтатиб туриш*\n* Бекор қилинган доза цикл давомида то гранулоцитларнинг мутлоқ миқдори камида 500х106/л ва тромбоцитларнинг эса 50000х106/л га эришмагунигача юборилмаслиги лозим.\nСут бези ракида цикл давомида гемцитабиннинг дозасига тузатиш киритиш, монотерапия ёки паклитаксел билан мажмуада\n≥ 1200 ва > 75000 100\n1000-<1200 ёки 50000-75000 75\n700-<1000 ва ≥50000 50\n<700 ёки < 50000 юборишни тўхтатиб туриш*\n* Бекор қилинган доза цикл давомида то гранулоцитларнинг мутлоқ миқдори камида 1500х106/л ва тромбоцитларнинг эса 100000х106/л га эришмагунигача юборилмаслиги лозим.\nТухумдонлар ракида цикл давомида гемцитабиннинг дозасига тузатиш киритиш, монотерапия ёки карбоплатин билан мажмуада\n> 1500 ва ≥ 100000 100\n1000-1500 ёки 75000-100000 50\n<1000 ёки < 75000 юборишни тўхтатиб туриш*\nБарча кўрсатмалар учун кейинги циклларда гематологик токсиклик сабабли дозага тузатиш киритиш.\nҚуйидаги турдаги гематологик токсиклик келиб чиқиши ҳолатларида гемцитабин дозасини циклнинг бошланғич дозасидан 75% гача камайтириш лозим.\nгранулоцитларнинг мутлоқ миқдори < 500 × 106/л 5 кундан ортиқ;\nгранулоцитларнинг мутлоқ миқдори < 100 × 106/л 3 кундан ортиқ ;\nтромбоцитлар < 25000 × 106/л;\nтоксиклик туфайли циклни 1 ҳафтадан ортиқ кечиктириб туриш.\nГемцитабин инфузия вақтида яхши ўзлаштирилади ва амбулатор шароитларда ҳам буюрилиши мумкин. Қон кетиши келиб чиқиши ҳолатларида, одатда инфузияни дарҳол тўхтатилади ва бошқа қон томирга инфузияяни давом эттирилади. Препаратни юборилганидан кейин пациентни синчковлик билан кузатилиши лозим.\nПациентларнинг махсус гуруҳи\nКлиник тадқиқотлар вақтида олинган маълумотлар миқдорининг камлиги туфайли, жигар ёки буйрак етишмовчилиги бўлган пациентларга эҳтиёткорлик билан қўллаш лозим.\nКекса (>65 ёш) пациентлар\nГемцитабин 65 ёшдан ошган пациентлар томонидан яхши ўзлаштирилади. Кекса ёшдаги пациентларда препаратнинг дозасини ўзгартиришни зарурати бўйича маълумотлар йўқ.\nБолалар (<18 ёш)\n18 ёшгача бўлган болаларга қўллаш самарадорлиги ва хавфсизлиги юзасидан маълумотлар йўқлиги туфайли қўллаш тавсия этилмайди.\nЭритиш бўйича йўриқнома (ва кейинчалик зарурати бўлганида суюлтириш)\nГемцитабинни стерил кукуни учун ягона эритувчи бўлиб, инъекция учун натрий хлоридининг 9 мг/мл (0,9%) ли эритмаси ҳисобланади (консервантларсиз). Эрувчанлигининг чекланганлиги туфайли, гемцитабинни эритишда максимал мувофиқ концентрация 40 мг/мл ни ташкил қилади. Гемцитабин эритмасини 40 мг/мл дан юқори концентрацияда тайёрлаш унинг тўлиқ эримаслиги туфайли мумкин эмас.\nВена ичига юбориш учун гемцитабинни эритиш ва кейинги ҳар қандай суюлтиришни асептика шароитида ўтказиш лозим.\n200 мг гемцитабинни эритиш учун флаконга инъекция учун натрий хлоридининг\n9 мг/мл (0,9%) стерил эритмасидан 5 мл ни қўшиш лозим (консервантларсиз). 1000 мг гемцитабинни эритиш учун флаконга инъекция учун натрий хлоридининг 9 мг/мл (0,9%) стерил эритмасидан 25 мл ни қўшиш лозим (консервантларсиз). Эритишдан сўнг якуний хажми 5,26 мл (200 мг) ёки 26,3 мл (1000 мг) ни ташкил қилади. Тайёр концентрация лиофилизация қилинган кукуннинг ишчи хажмини хам ҳисобга олиб, 38 мг/мл ни ташкил қилади. Эригунгача чайқатиш лозим. Кейинчалик эритмани инъекция учун натрий хлоридининг 9 мг/мл (0.9%) ли эритмасида суюлтириш лозим (консервантларсиз). Тайёр бўлган эритма тиниқ, рангсиз ёки оч-сариқ рангли бўлиши лозим.\nЮборишдан аввал эритмани қаттиқ заррачалар йўқлигини ва рангсизлигини текшириш лозим. Қаттиқ заррачалар мавжуд бўлганда қўллаш мумкин эмас.\nГемцитабин билан боғлиқ энг кўп учрайдиган ножўя реакциялар ҳақидаги хабарлар қуйидагиларни ўз ичига олади: кўнгил айниши, қусиш билан ёки усиз, жигар трансаминазалари (АСТ/АЛТ) ва ишқорий фосфатазанинг фаоллигини ошиши (60% пациентларда); протеинурия ва гематурия (тахминан 50% пациентларда); 10-40% пациентларда кузатилган ҳансираш (энг кўпи ўпка раки бўлган пациентларда); терининг аллергик тошмалари (тахминан 25% пациентларда) ва 10% пациентларда мувофиқ қичишиш.\nНожўя реакцияларнинг ривожланиш тез-тезлиги ва оғирлиги гемцитабиннинг дозасига, инфузия тезлигига ва юборишлар орасидаги интервалга боғлиқ.\nНожўя самараларнинг ривожланиш тез-тезлиги қуйидаги градация бўйича белгиланади: жуда тез-тез (>1/10), тез-тез (>1/100, <1/10), тез-тез эмас (>1/1000, <1/100), кам ҳолларда (>1/10000, <1/1000), жуда кам ҳолларда (<1/10000), шу жумладан алоҳида хабарлар.\nҚон яратиш тизими томонидан: жуда тез-тез – лейкопения (нейтропения 3 даража= 19,3%; 4 даража = 6%) – суяк кўмигини сусайиши одатда енгил ёки ўртача даражага эга ва асосан гранулоцитларнинг миқдорига таъсир қилади; тромбоцитопения; анемия;\nтез-тез – иситмали нейтропения; жуда кам ҳолларда –тромбоцитоз.\nИммун тизими томонидан: жуда кам ҳолларда – анафилактоид реакция.\nМоддалар алмашинуви томонидан: тез-тез – анорексия.\nНерв тизими томонидан: тез-тез – бош оғриғи, уйқусизлик, уйқучанлик.\nЮрак-қон томир тизими томонидан: кам ҳолларда – миокард инфаркти, артериал босимини пасайиши.\nНафас тизими томонидан: жуда тез-тез – ҳансираш (одатда енгил, даволашсиз тез ўтади); тез-тез – йўтал, ринит, тез-тез эмас – интерстициал пневмония, бронхоспазм (одатда енгил даражага ва вақтинчалик характерга эга, лекин парентерал даволашни талаб қилиш мумкин).\nОвқат ҳазм қилиш тизими томонидан: жуда тез-тез – кўнгил айниши, қусиш; тез-тез – диарея, стоматит ва оғиз бўшлиғини яраланиши, қабзият.\nГепатобилиар тизими томонидан: жуда тез-тез – АСТ ва АЛТ, ҳамда ишқорий фосфатазанинг миқдорини ошиши, тез-тез – билирубинни ошиши, кам ҳолларда – гамма–глутамилтрансфераза (ГГТ) нинг фаоллигини ошиши.\nТери қопламалари томонидан: жуда тез-тез – аллергик тери тошмаси, кўпинча қичишиш билан; алопеция; тез-тез – қичишиш, кўп терлаш; кам ҳолларда – яра пайдо бўлиши, везикулалар ва эрозиялар, қипиқланиш; жуда кам ҳолларда – оғир тери реакциялари, шу жумладан десквамация ва буллёз тери тошмалари.\nТаянч-ҳаракат тизими томонидан: тез-тез – белда оғриқ, миалгия.\nСийдик-таносил тизими томонидан: жуда тез-тез – гематурия, енгил даражали протеинурия.\nБошқалар: жуда тез-тез – гриппсимон симптомлар (энг кўп симптомлар: тана ҳароратини ошиши, бош оғриғи, этни увишиши, миалгия, астения ва анорексия; шунингдек йўтал, ринит, ҳолсизлик, кучли терлаш ва уйқуни бузилиши тўғрисида хабар берилган), шиш/периферик шиш, шу жумладан юзни шиши (одатда даволаш тугагандан кейин шишлар ўтиб кетади); тез-тез – иситма, астения, этни увишиши; кам ҳолларда – юбориш жойида реакция (одатда енгил даражадаги).\nЗаҳарланиш ва даволашни асоратлари: кейинги химиотерапияда нур билан даволашни ножўя самараси.\nКлиник тадқиқотдан кейинги қўллаш тажрибаси (ножўя кўринишлар ҳақида хабарлар). Тез-тезлиги аниқланмаган (мавжуд маълумотлар бўйича баҳолашни иложи йўқ).\nНерв тизими томонидан: бош мияда қон айланишини бузилиши.\nЮрак-қон томир тизими томонидан: аритмия, юрак етишмовчилиги, айнан суправентрикуляр табиатли, периферик васкулит ва гангренанинг клиник симптомлари.\nНафас тизими томонидан: ўпкалар шиши, катталарда респиратор дистресс-синдроми.\nМеъда-ичак йўллари томонидан: ишемик колитлар.\nГепатобилиар тизими томонидан: ўткир гепатотоксиклик, шу жумладан жигар етишмовчилиги ва ўлим.\nТери қопламалари томонидан: ўткир тери реакциялари, шу жумладан десквамация ва терининг буллёз тошмалари, Лайелл синдроми, Стивенс-Джонсон синдроми.\nСийдик-таносил тизими томонидан: буйрак етишмовчилиги, гемолитик-уремик синдром.\nСут бези ракида мажмуавий даволаш: гематологик токсикликнинг 3 ва 4 даражасини тез-тезлиги, асосан нейтропения гемцитабинни паклитаксел билан бирга буюрилганида ошади. Бундан ташқари, убу ножўя реакциялар холатларинг ошиши инфекция ва геморрагик асоратлар ҳолатининг ошиши билан боғлиқ эмас. Чарчоқлик ва иситмали нейтропения гемцитабинни паклитаксел билан бирга қўлланганида кўпроқ намоён бўлади. Анемия билан боғлиқ бўлмаган чарчоқлик, одатда биринчи циклдан сўнг ўтиб кетади.\nГемцитабин/паклитаксел мажмуасига нисбатан палитаксел билан даволашда 3 ва 4 даражали ножўя кўринишлар\nПациентлар сони (%)\n3-даража 4-даража 3-даража 4-даража\nИситмали нейтропения 3 (1,2) 0 12 (4,6) 1(0,4)\nЧарчоқлик 3 (1,2) 1 (0,4) 15 (5,7) 2 (0,8)\nМотор нейропатия 2(0,8) 0 6(2,3) 1(0,4)\nСенсор нейропатия 9(3,5) 0 14(5,3) 1(0,4)\n* 7 сутка давомида мажмуавий даволанган 12,6% пациентларда ва паклитаксел қабул қилган 5% пациентларда 4-даражали нейтропения.\nҚовуқ ракида мажмуавий даволаш\nГемцитабин/ цисплатин мажмуасига нисбатан MVAC билан даволашда 3 ва 4 даражали ножўя кўринишлар\nMVAC (метотрексат, винбластин, доксорубицин ва цисплатин) Гемцитабин/цисплатин\n3 – даража 4- даража 3 – даража 4- даража\nТромбоцитопения 15(8) 25(13) 57 (29) 57 (29)\nКўнгил айниши ва қусиш 37 (19) 3(2) 44 (22) 0 (0)\nДиарея 15(8) 1 (1) 6 (3) 0 (0)\nИнфекция 19 (10) 10 (5) 4(2) 1(1)\nСтоматит 34(18) 8 (4) 2(1) 0 (0)\nТухумдонлар ракида мажмуавий даволаш\nГемцитабин/ карбоплатин мажмуасига нисбатан карбоплатин билан даволашда 3 ва 4 даражали ножўя кўринишлар\nҚон кетиши 0 (0,0) 0 (0,0) 3 (1,8) 0(0)\nИситмали нейтропения 0 (0,0) 0 (0,0) 2 (1,1) 0 (0)\nНейтропениясиз инфекция 0 (0) 0 (0,0) (0,0) 1(0,6)\nКарбоплатин билан даволашга нисбатан, мажмуавий даволашда сенсор нейропатия ҳолатлари кўпроқ бўлган.\nгемцитабинга ёки препаратнинг бошқа компонентига юқори сезувчанлик\nНур билан даволаш\nЁндош (гемцитабинни бир вақтда юбориш ёки ≤ 7 кунлик танаффус билан) – токсиклик; мультимодал даволаш билан боғлиқ бўлган қуйидаги омилларга боғлиқ: гемцитабиннинг дозасига, гемцитабинни буюриш тез-тезлигига, нурланиш дозасига, нур билан даволашни режалаштириш техникаси, аъзо – нишон ва нурланишнинг умумий хажми. Клиника олди ва клиник тадқиқотлар гемцитабинни радиосенсибилизация қилувчи фаолликка эгалигини кўрсатди. Ўпканинг майдо хужайрали бўлмаган раки бўлган, гемцитабинни кетма-кет 6 ҳафта давомида кўкрак қафаси соҳасига терапевтик нурлантириш билан бирга олган пациентларда ўтказилган клиник тадқиқотларда, асосан нурлантиришнинг юқори дозасини (нурланиш олаётган тўқиманинг ҳажмини медианаси 4795 см2) олган пациентларда мукозитларни оғир ва ҳаёт учун потенциал хавф солувчи шаклда, айниқса эзофагитлар ва пневмонитлар шаклида намоён бўлувчи даволашнинг жиддий токсиклиги аниқланган. ЎМХБР нинг кейинги тадқиқотларда гемцитабиннинг пастроқ дозалари ва нур билан даволашни қўшилишини мумкинлиги аниқланган. Кўкрак қафасининг 6 ҳафта давомида 66 Грей дозада нур билан даволаш гемцитабин (600 мг/м2 4 марта) ва цисплатинни (80 мг/м2 2 марта) юбориш билан бирга ўтказилган. Нур билан даволаш ва гемцитабинни терапевтик дозаларда бирга хавфсиз қўшиб қўллашнинг оптимал тартиби барча турдаги ўсмалар учун хозиргача аниқланмаган.\nАлоҳида даволаш (танаффус >7 кун) – гемцитабинни нур билан даволашдан кўпи билан 7 кун олдин ёки уни тугатилганидан кейин кўпи билан 7 кундан кейин, нурланиш самарасидан ташқари, юқори токсиклиги аниқланмаган. Гемцитабинни қўллашни нур билан даволашнинг ўткир ножўя реакциялари бартараф бўлганидан кейин, ёки нур билан даволашдан камида бир ҳафта ўтиб бошлаш мумкин.\nГемцитабинни ва нур билан даволашни ҳам мувофиқ, ҳам кетма-кет қўлланишида аъзо -нишонни нур билан шикастланиши юз бериши мумкин (масалан, эзофагитлар, колитлар ва пневмония).\nГемцитабин билан даволанаётган пациентларга сариқ иситмага қарши вакцинация ёки бошқа тирик кучсизлантирилган вакциналарни юбориш тизимли, ўлимга олиб келувчи ҳолатлар, касалликлар (асосан, иммуносупрессив пациентларда) хавфи туфайли тавсия этилмайди.\nИнфузия вақтини ва юбориш тез-тезлиги ошишида гемцитабинни токсиклиги ошади.\nГемцитабин суяк кўмигининг фаолиятини сусайтириш қобилиятига эга, бу лейкопения, тромбоцитопения, анемия билан намоён бўлиши мумкин.\nГемцитабин билан даволанаётган пациентларда, препаратни ҳар бир буюришдан олдин тромбоцитлар, лейкоцитлар ва гранулоцитларнинг миқдорини аниқлаш керак. Даволаш билан боғлиқ бўлган суяк кўмиги фаолиятини сусайиши аниқланганида даволашни тўхтатиб туриш ёки препаратнинг дозасига тузатиш киритиш керак. Бироқ миелосупрессия одатда катта бўлмаган давомийликка эга ва одатда препаратнинг дозасини пасайтиришни талаб қилмайди ёки даволашни бекор қилишни кам ҳолларда чақиради.\nПериферик қоннинг миқдорини камайиши гемцитабинни бекор қилинганидан кейин ҳам давом этиши мумкин. Препаратни суяк кўмигининг фаолиятини бузилиши бўлган пациентларда эҳтиёткорлик билан қўллаш керак. Гемцитабинни бошқа химиотерапиялар билан бир вақтда суяк кўмигига кумулятив сусайтирувчи таъсири хавфини бўлишини ҳисобга олиш зарур.\nГемцитабинни жигарда метастазлари ёки аввал гепатити бўлган, алкоголизм ёки жигар циррози бўлган пациентларда қўллаш жигар етишмовчилигини ёмонлашишига олиб келиши мумкин.\nБуйрак ва жигар фаолиятини баҳолашни вақти-вақти билан ўтказиш лозим (шу жумладан вирусологик тестлар).\nГемцитабинни буйрак ва жигар етишмовчилиги бўлган пациентларда эҳтиёткорлик билан буюриш керак, чунки ушбу тоифадаги пациентларда махсус дозани танлаш учун клиник тадқиқотлар вақтида етарли маълумотлар олинмаган.\nЁндош нур билан даволаш\nНур билан даволашни гемцитабинни билан бир вақтда ёки ≤ 7 кун интервал билан қўлланганда токсикликни келиб чиқиши ҳақида хабар берилган\nГемцитабин билан даволашни қабул қилаётган пациентларга сариқ иситмага қарши вакцинация ёки бошқа кучсизлантирилган вакциналарни юбориш тавсия қилинмайди.\nАнамнезида юрак-қон томир касалликлари бўлган пациентларга гемцитабин билан даволашда юрак ва/ёки қон томирлар томонидан бузилишлар хавфи туфайли, эҳтиёткорликка риоя қилиш лозим.\nГемцитабин билан даволашда нафас тизими томонидан, айрим ҳолларда оғир даражадаги ножўя реакциялар (ўпка шиши, интерстициал пневмонит ёки катталарда респиратор дистресс-синдроми (КРДС)) хақида хабар берилган. Юқорида кўрсатилган реакциялар келиб чиққанида даволашни тўхтатиш хақидаги саволни қайта кўриб чиқиш лозим. Бундай самараларини этиологияси аниқланмаган. Шунга ўхшаш кўринишлар ривожланганида гемцитабин билан даволашни тўхтатиш керак. Тутиб турувчи даволашни эрта бошлаш пациентнинг ҳолатини яхшилаш имконини беради.\nКлиник тадқиқотларда гемцитабин қабул қилаётган пациентларда гемолитик уремик синдромининг (ГУС) келиб чиқишининг бир неча ҳолатлари қайд этилган.\nМикроангиопатик гемолитик анемиянинг (ёндош тромбоцитопения билан кечувчи гемоглобиннинг концентрациясини тез камайиши, билирубин, креатинин, мочевина азотининг зардобдаги концентрациясини ошиши ёки ЛДГ фаоллигини ошиши) биринчи белгилари пайдо бўлганида, гемцитабин билан даволашни дарҳол тўхтатиш лозим. Даволашни бекор қилгандан сўнг буйрак етишмовчилиги сақланса, диализ талаб этилиши мумкин.\nГемцитабин 200 мг бир флаконда 3,5 мг (<1 ммоль) натрий сақлайди. Буни натрийнинг миқдорини назорат қилинадиган парҳезга риоя қилаётган пациентларга препаратни буюришда ҳисобга олиш лозим.\nҲомиладор аёлларда гемцитабинни қўллаш ҳақидаги маълумотлар йўқ. Ҳайвонлардаги ўтказилган тадқиқотларда репродуктив токсиклик аниқланган. Клиник олди тадқиқотлар ва гемцитабинни таъсир механизмига таяниб, препаратни махсус заруратидан ташқари, ҳомиладорлик вақтида қўллаш тавсия этилмайди. Туғруқ ёшидаги аёллар гемцитабин билан даволаниш вақтида контрацепциянинг ишончли усулларидан фойдаланишлари лозим ва ҳомиладорлик бошланиш ҳолатларида даволовчи шифокорини огоҳлантиришлари лозим.\nГемцитабинни кўкрак сутига ўтиши ҳақида маълумотлар йўқ. Шунингдек, она сути билан бола организмига тушишида, препарат қандай ножўя реакциялар чақириши ҳам номаълум. Гемцитабин билан даволаниш вақтида эмизишни тўхтатиш лозим.\nСичқонлардаги ўтказилган тадқиқотларда гемцитабинни юбориш гипосперматогенез чақирган. Ушбу сабабларга кўра, гемцитабин билан даволанаётган эркаклар даволаниш вақтида ва даволаниш тўхтатилганидан 6 ой давомида контрацепциянинг ишончли усулларидан фойдаланишлари лозим. Шунингдек, даволашни бошлашдан аввал пациентларга спермани криоконсервацияси ҳақида қўшимча консультация учун мурожаат қилишлари тавсия этилади, чунки гемцитабин билан даволанишда бепуштликни келиб чиқиши эҳтимоли мавжуд.\nТранспорт воситаларини ёки потенциал хавфли механизмларни бошқариш қобилиятига таъсири. Гемцитабинни транспорт воситаларини ёки потенциал хавфли механизмларни бошқариш қобилиятига таъсири аниқланмаган. Бироқ, гемцитабинни бироз уйқучанликни чақириш қобилияти ҳақидаги маълумотларга асосланиб (айниқса алкоголь билан қабул қилганда), пациентлар гемцитабин билан даволаниш даврида транспорт воситаларини ёки потенциал хавфли механизмларни бошқаришдан сақланишлари лозим.\nГемцитабин учун антидот йўқ. Гемцитабин 5700 мг/м2 дозадан ошувчи вена ичига томчилаб 30 минут ичида ҳар икки ҳафтада юборилганида, клиник хос токсиклик намоён бўлган. Гемцитабиннинг дозаси ошириб юборилганига шубҳа туғилганда пациент қоннинг формуласини ҳисоблашни ўз ичига олган, доимий шифокор назорати остида бўлиши лозим. Зарурати бўлганида тутиб турувчи даволашни ўтказиш лозим


Рус полицияси ўқидан яраланган ўзбек муҳожирининг бўйраги олиб ташланди (тўплам)\n- Атамбаев: Кимдир ёқимсиз, қаттиқ гапириши керак. Собиқ президент Алмазбек Атамбаев президентликдан кетганидан кейин биринчи матбуот анжуманида бир неча баёнотлар билан чиқиш қилди. (ҚРдан видео)\n- "Ўзимни каҳрамон деб ҳисобламайман": 17 ёшли йигит Кемероводаги ёнғинда уч нафар боланинг ҳаётини сақлаб қолди. (видео Настоящее время)\n- Топографик жанжал: украиналик каналлар Қримсиз харитани эфирда кўрсатди. (Директ видеоси)\n- Россия 23 та мамлакатдан дипломатларни чиқариб юбормоқда. Муддат - бир ҳафта. (Директ видеоси)


Таомнома бўйича 2-қайлали нўхотли бўтқа пишиш арафасида бўлсада, унинг ичида янги солинган хом гўшт борлиги аниқланди. Маълум бўлишича, ошпаз Э. Мамедова таомнома бўйича тушликдаги 2-овқатга берилиши лозим бўлган 35,22 кг ўрига 31 кг гўшт ишлатган. Аммо меҳмонларнинг кутилмаган ташрифи уни эсанкиратгани боис, пишиб турган бўтқага яна 4 кг хом гўштни солиб юборган. Бу эса, тушлик вақтини кечиктириб, кун тартибининг бузилишига ҳам сабаб бўлган. Шунингдек, мазкур боғчанинг қуввати 540 нафар болага мўлжалланган бўлишига қарамай, 2018 йилнинг 1 январь ҳолатида тарбияланувчилар сони 740 нафарни ташкил этган. Болалар боғчаси биносининг биринчи блоги эса туман ҳокимияти томонидан Маҳалла қўмитасига бериб юборилган. Йўл қўйилган камчиликлар муносабати билан мудира В. Мухаммедова, ошпаз Э. Мамаедова, омбор мудири Д. Дадаходжаева билан тузилган меҳнат шартномаси бекор қилинди. Шунингдек, боғча ҳамшираси Ш. Таштаевага интизомий жазо чораси қўлланилди.\nНатижада боғча омбор мудири Д. Бахромова ва бош ошпаз Д. Давирова билан тузилган меҳнат шартномаси бекор қилинган. Мактабгача таълим муассасаси мудираси вазифасини бажарувчи Ф. Усманбекова ҳамда ҳамшира Г. Хўжамқуловага эса «ҳайфсан» интизомий жазо чораси қўлланилди. «Ибрагимова» МЧЖ билан тузилган шартнома ҳам бекор қилинган.\nМазкур рукндаги бошқа мақолалар: « Боғча фаолияти тўхтатилганидан ота-оналар норози бўлмади. Нега? Қозоғистон элчиси: Тадқиқот марказлари халқларимизнинг бойлигига айланишини истаймиз »


"Қозоқ ўсмирлари орасида ўзини ўлдириш ҳоллари кескин ошган" - BBC Uzbek - Dunyo\nСўнгги янгиланиш 2 ноябр 2013 - 11:46 GMT\nБу йил авж олган суицид ҳоллари деярли бир ҳил русумда амалга оширилган\nҚозоғистон расмийлари бу йил мамлакат ўсмирлари орасида юз берган ўз жонига қасд қилиш ҳолларининг кескин ўсиши сабабларини тушунишга уринишмоқда. Евразиянет хабар агентлиги мақоласига кўра, парламент аъзоларидан бири бунга қозоқ маданиятига ёт ғарб маданий йўналишлари сабаб эканини айтган.\nҚозоғистон парламентининг қуйи палатаси аъзоси Галина Баймаханова бу ҳафта ўсмирлар муаммолари ҳақида чиқиш қила туриб, "панк" ва "эмо" ҳаракатлари "бизнинг менталитетимизга ёт", деб айтди.\nУнинг айтишича, "панк" ва "эмо" ҳаракатлари руҳий беқарор бўлган ўсмирларни нишонга олади, панклар ўсмирларни ғазабнок одамларга айлантиради, эмолар эса уларни руҳий тушкунлик ҳолатига тушириб, ўзини ўлдиришга ундайди.\nЭмо ҳаракати панк йўналишидан ажралиб чиққан бўлиб, ўта эҳтиросли оҳанг ва шеърияти билан баъзи ёшларнинг кўнглига мос тушади. Бироқ, эмоларнинг ўзлари фақат қора кийим кийишлари ва оғриқли мавзулар ҳақида суҳбатлашишни афзал кўришлари уларнинг депрессияга ботганларини англатмаслигини айтадилар.\nМақола муаллифи Пол Бартлетнинг ёзишича, Қозоғистонда ўз жонига қасд қилиш кўрсаткичлари юқоридир. Жаҳон Соғлиқни сақлаш ташкилотининг 2011 йилги ҳисоботи, Қозоғистонни учинчи ўринга қўйган. 2008 йилда, масалан, ҳар 100 минг қозоғистонликдан 31.06 нафари ўз жонига қасд қилган.\nБаймаханова хоним ўсмирлар орасидаги суицид ҳолларини тўхтатиш йўлида миллий дастур ишлаб чиқилишига чақирди ва Қозоғистон болалари ва ёшларининг ҳуқуқларини ҳимоя этиш учун махсус омбудсман тайинланиши кераклигини айтди.\nМай ойида Олма-отадаги 12 қаватли бинонинг тепасидан икки ўсмир ўзларини ташлаб ўлишлари Қозоғистонни ларзага келтирди. Уларнинг синфдошларига кўра, икковлон бирга жон беришни режалаганлар ва суицидни муҳокама қилувчи интернет форумларига аъзо бўлганлар.\nИюнда эса мамлакат бўйлаб саккизта шундай ҳолат такрорланди. Улардан бири 17 ёшли олма-оталик қиз ўлимидан аввал ижтимоий мулоқот тармоқларида ўз жонига қасд қилиш ҳақида гапирган.\nСентбрда бир ҳафтанинг ичида Актау шаҳрида яшаган тўрт ўсмир бирин-кетин ўзларини деразалардан улоқтириб ҳалок бўлишди. Бу суицидлар тўлқинида жуфтлар қўл ушлаган ҳолда бирганликда сакраб жон беришлари русумга айланган.\nЎтган июнда чиқиш қилган Психоанализ институти директори Анна Кудиярова одамлар бошқалардан ўрнак олиб айвонлардан сакраб ўлаётганларини рад этди.\nЛекин, у ҳам мактаб ўқувчилари орасида психологик ёрдам ва суицидни олдини олишга қаратилган чоралар олиб борилишига чақирди. Мактабларда ўз тенгдошлари томонидан сиқувга олиниш ва олий таълим олдидан яхши баҳоларни олиш бўйича босимлар юқори бўлиб қолаяпти.


Трампни қўллаб-қувватлаш учун уюштирилган намойиш Капитолий штурми билан тугади. Тўрт киши ҳалок бўлди, яна бир нечаси тан жароҳати олди. Асосий маълумотлар - Daryo\n09:53, 07.01.2021 44821\nДональд Трамп тарафдорлари 6 январь куни Вашингтондаги Конгресс биносига бостириб кирди. Улар Сенат ва Вакиллар палатаси аъзоларининг президент сайлови якунларини тасдиқлаш бўйича ўтказаётган қўшма мажлисини тўхтатиб қўйди. Президент сайловида демократлар номзоди Жо Байден ғалаба қозонган эди.\nБелгиланган (одатда расмиятчи) жараёнга кўра, штатлар вакиллари алифбо тартибида чиқиб, сайловчиларнинг овоз бериш якунларини ўқиб эшиттираётган эди. Бироқ мажлиснинг бошидаёқ, навбат эндигина Аризонага келганида, Республикачилар партияси вакиллари томонидан билдирилган норозилик сабаб мажлисни тўхтатишга тўғри келган эди. Мажлис иштирокчилари ушбу норозиликларни муҳокама қилиш учун ўз палаталарига тарқаб кетган эди, деб ёзади Meduza.\nТрамп Twitter’даги саҳифасида видео эълон қилди, унда президент «сайловлар ўғирлангани», унинг натижалари «фирибгарлик» эканини яна бир бор таъкидлаган. Айни вақтда у ўз тарафдорларини тарқалишга, зўравонликка қўл урмасликка ва тартибни сақлашга чақирди. Кўп ўтмай Twitter Трампнинг бу хабарини ижтимоий тармоқ қоидаларига зид деб топиб, ўчириб ташлади ва АҚШ президенти аккаунтини 12 соатга блоклаб қўйди. Компания навбатдаги қоидабузарликлардан сўнг Трамп аккаунтидан бутунлай айрилиб қолиши мумкинлигидан огоҳлантирди. Трампнниг Facebook’даги аккаунти ҳам 24 соатга блокланган.\nАҚШнинг сайланган президенти Жо Байден Трамп тарафдорларининг ҳаракатларини исёнга қиёслади. «Демократиямиз қиёси йўқ ҳужумга учради. Сўнгги вақтларда биз ҳеч бундай воқеанинг гувоҳи бўлмагандик. Бу озодлик қўрғони, Капитолийнинг ўзига қилинган ҳужумдир... Биз қонунбузарликка қўл урган экстремистларнинг катта бўлмаган гуруҳини кўриб турибмиз. Бу келишмовчилик эмас, бу тартибсизлик. Бу хаос. Бу исёнга яқин нарса. Бунга ҳозироқ барҳам бериш керак», — деди Байден.\nКолумбия округида комендантлик соати эълон қилинди – у маҳаллий вақт билан 6 январь соат 18:00 дан бошлаб 12 соат амал қилади. Вашингтон мерии Мюриэл Баузернинг илтимосига кўра, Миллий гвардиянинг мингдан ортиқ ҳарбий хизматчиси тартибни сақлаш учун жалб қилинган.\nДемократик партиядан сайланган конгрессменлар Трампни импичмент қилишга чақирди. Уларнинг фикрича, Трамп эгаллаб турган лавозимидан зудлик билан четлатилиши лозим — ваҳоланки, Трамп бор-йўғи яна икки ҳафта, Жо Байденнинг инаугурациясига қадар президентлик қилади, холос. Массачусец штатидан Вакиллар палатасига сайланган Кетрин Кларк Трампни мамлакат ва Америка халқини хавф остида қолдираётган хоин деб атади. Нью-Йорк штати вакили Александрия Окасио-Кортес шундай твит қолдирди: «Импичмент эълон қилиш керак».\n08:31, 22.11.2021 152900\n09:40, 17.11.2021 89222\n20:00, 09.11.2021 78873\n15:50 Бугун 221\nЎзбекистон биржасида хориж валюталари олди-сотдиси учун ундириладиган комиссия қарийб икки бараварга камайтирилади\n15:45 Бугун 743\nАндрей Канчельскис таҳдидга учради. Номаълум шахслар унга «Навбаҳор»дан камроқ пул ундириш шартини қўйган\n15:35 Бугун 925\n15:20 Бугун 2679\n09:06, 30.11.2021 97803\n07:05 Бугун 66444\n11:58, 30.11.2021 56227\n20:22, 29.11.2021 54461


Ирландия пойтахти Дублин шаҳридаги Ислом маданияти маркази Офелия бўронидан азият чеккан барча уйсиз одамлар ва жабрланувчиларга ўз эшикларини очди.\nЭллик йилдан бери бундай кучли бўронни кўрмаган Ирландия аҳолисини 80 км/соат тезликда ҳаракат қиладиган Офелия бўронининг шамол қолдиқлари ҳамон безовта қилишда давом этмоқда. Атлантика океанидан кириб келган 3-даражали бўрон шу ҳафтанинг душанба куни оролга “ҳужум” қилишни бошлади.\nЎша куни барча мактаблар ёпилди, хайдовчилар учун кўчага автомашинада чиқмаслиги тавсия қилинди, 1200 га яқин ҳарбийлар бўрондан жабрланган жойларни тиклаш учун жалб қилинди. Маълумотларга кўра, бўрон туфайли бир аёл автомашинасига дарахт келиб урилгани оқибатида оламдан ўтган.\n“Aer Lingus” авиакомпаниясига тегишли 100га яқин рейслар, темир йўллар ва автобус қатновлари вақтинча кечиктирилди.\n“Ислом маркази эшиклари ҳамма учун 24 соат очиқ” – дейди “The Independent” нашрига берган хабарида марказ ҳодими Малик Маданий.\nЯна у сўзида шундай деди: “Айни пайтда биз бўрондан жабрланганларни иссиқ овқат билан таъминлаяпмиз. Гуманитар ишчилар сифатида энг камида шу ишни амалга оширишимиз зарур. Бизга ётоқ жойларни етказиб берган бошқа ташкилотлар билан меҳнат қилишда давом этамиз” .\nХабарлардан маълум бўлишича, Офелия бўронининг Ирландиядан ўтиб, Буюк Британияга қараб ҳаракатланиши тахмин қилинмоқда.\n3028 марта ўқилди\nДругие материалы в этой категории: « Озарбайжон парламент аъзоси Европа сиёсатчиларининг анти-Ислом қарашларини танқид қилди\tҲиндистонда Ислом маданияти маркази барпо этилади »


Австралия фуқароларини Индонезияга бормасликка чақирди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Австралия фуқароларини Индонезияга бормасликка чақирди\t12:30, 25 февраль 2016\tАвстралия ҳукуматининг расмий сайтида Индонезияга бормоқчи бўлган сайёҳларга мурожаат қилди. Бу ҳақда “Gazeta.ru” хабар бермоқда. Мазкур мурожаатда Индонезияда яқин орада юз бериши мумкин бўлган терактлар ҳақида маълумот берилган. “Бизга яқинда етиб келган маълумотларга кўра,террорчилар анчадан бери Индонезияга ҳужум уюштиришга тайёргарлик кўрмоқда. Улар мазкур режаларини яқин кунлар ичида амалга ошириши мумкин”, — дейилади хабарда. Австралия ҳукумати бундан аввал Малайзияга ҳужум уюштирилиши мумкинлиги ҳақида огоҳлантирган эди.


Покистонда 50 жангари йўқ қилинди\n18 май 2021, Тошкент вақти: 03:34\nПокистон шимол-ғарбидаги Қуйи Дир туманида ўтказилган амалиётларда 50 жангари йўқ қилинди.\nПокистон ҳарбийларига кўра, якшанба ва душанба кунлари ўтказилган амалиётларда уч аскар ҳам ҳалок бўлган.\nПокистон ҳарбийлари апрел ойи охирида Бунер ва Қуйи Дир туманларида жангариларга қарши амалиёт бошлаганидан кейин улар Сват водийсида қуршовга олинган эди.\nОтишмалар сабабли икки миллион аҳоли бошқа жойларга кўчишга мажбур бўлган. Аммо ўтган ҳафта ҳукумат Бунер ва Сват жангарилардан тозаланганини айтиб, аҳолини ўз уйларига қайтариш ишларини бошлади.


“У кун ҳеч кимнинг бир-бирига боқажак вақти бўлмайди” « Ўзбекистон Халқ Ҳаракати\n“У кун ҳеч кимнинг бир-бирига боқажак вақти бўлмайди”\n06 August 2017 - 6:00\nСўнгра Оллоҳнинг амри билан 40 йил давомида осмондан ерга инсон манийсига ўхшаш бир сув ёғади. Бу ёғиш ҳар нарсанинг устида ўн икки тирсак бўйида юксалади. Оллоҳ бу ёғиш воситасида бутун борлиқни яшиллантиради. Сўнгра бутун жонзотлар тирилиб, аввалги ҳолига келтирилади.\nКейин Оллоҳу Таоло Исрофил ва Аршни ташиган малакларни тирилтиради. Сўнгра Исрофил Оллоҳнинг амри билан қўлига сурни олиб, оғзига олиб боради.\nКейин Оллоҳу Таолонинг “Жаброил ва Микоил тирилсин”, деган амрига биноан бу икки малак ҳам тирилади.\nБу орада Оллоҳу Таоло руҳларни чақириб, уларни сурнинг оғзига жойлаштиради. Исрофил эса, бу руҳларни янгидан тирилтирмоқ учун сурга пуфлайди. Руҳлар тирилиб, худди ари уяларидан тўзғиб, учган арилар каби, сур оғзидан чиқиб, дунёга ёйиладилар. Улар ўз жасадларини топиб, жасад танглайидаги тешикдан вужудга кирадилар. Ва жасадлар устидаги тупроқ ёрилиб, улар тирик чиқиб келадилар.\nБу хусусда Пайғамбаримиз (с.а.в.) шундай дейди: “Устидаги тупроқ биринчи бўлиб ёриладиган киши мен бўламан”.\nБу мавзудаги бошқа бир ривоят эса шундай: Оллоҳу Таоло Жаброилни, Микоилни ва Исрофилни тирилтирганда улар Пайғамбаримиз (с.а.в.)нинг қабри ёнига боришади. Уларнинг ёнларида бир улов (ҳайвон) билан жаннат либослари бўлади. Улар қабр бошига боришганида, Пайғамбаримиз (с.а.в.) ўртган тупроқ ёрилади. Пайғамбаримиз (с.а.в.) Жаброилни кўриб, “Ё, Жаброил, бугун қайси кун?”, деб сўрайди.\nЖаброил (а.с.) Пайғамбаримизга “Бугун Қиёмат кунидир. Ҳаққа куни ва Қория кунидир”, дея жавоб беради.\nПайғамбаримиз (с.а.в.) Жаброилдан: “Жаноби Ҳак умматимни нима қилди?”, деб сўрайди.\nЖаброил “Сенга мужда, зеро, қабри устидаги тупроқ илк ёрилган инсон сенсан”, деб жавоб беради.\nБир муддат сўнгра Оллоҳ Исрофилга амр беради ва Исрофил Сурга пуфлайди. Ўшанда бутун жонлилар қабрларида оёққа туриб, кута бошлайдилар.\nЯна Абу Ҳурайрадан ривоят этилган воқеага қайтайлик.\nЯнгидан тирилтириш учун Сурга пуфланган пайтда, бутун инсонлар яланғоч ҳолда мозорларидан ташқарига чиқадилар.\nКейин ўша ерда тўпланиб, 70 йил кутадилар. Бу орада Оллоҳ Таоло улар билан ҳеч қизиқмайди ва ораларидаги даъволарга қарамайди (ҳакамлик қилмайди).\nБу кутиш пайтида кўзлари қуриб қолгунча йиғларлар. Кўз ёшлари тугаганда қон йиғлай бошлайдилар. Яна шу қадар терлайдиларки, вужудларидан чиққан тер қулоқларига қадар кўтарилади.\nБир муддат сўнгра Маҳшарга чақириладилар. Зотан, Оллоҳу Таоло бу мавзуда шундай дейди:\n“Чақирганда чопар эканлар, кофирлар “бу оғир Кундир”, дерлар” (“Қамар” сураси, 8).\nИнсонлар, жинлар ва бошқа жонзотлар Маҳшарда тўпланиб, кутар экан, осмонда даҳшатли бир гулдурос эшитилади. Бу шиддатли гулдурос бутун жонлиларни қўрқувга солади.\nКейин осмон ёрилади ва у ердан худди ердаги жонзотлар каби малаклар оломони ерга қўнади. Ва бошқа жонзотлар атрофида саф тортади.\nИнсонлар бу малаклардан “Оллоҳнинг ҳисоблашма кунига оид амри ёнингиздами?”, деб сўрашади. Малаклар “йўқ, ҳали бу амрни олмадик”, деб жавоб беришади.\nКейин иккинчи қат кўкнинг малаклари ерга тушади. Сўнгра, учинчи, тўртинчи, бешинчи, олтинчи ва еттинчи қат кўкларнинг малаклари ерга инадилар. Ва улар – ер аҳлидан икки марта кўп сонда – ер махлуқоти атрофида саф тортадилар.\nМуҳаммад бин Фазл Муҳаммад бин Жаъфардан ва унинг Иброҳим бин Юсуфдан, унинг эса Муҳаммад бин Фазлдан ва унинг Ажлаҳдан, Ажлаҳнинг Даҳҳоқдан (Оллоҳ ҳаммаларидан рози бўлсин) ривояти шундай: “Оллоҳу Таолонинг амрига биноан, ер юзи самоси (биринчи қат кўк) ёрилиб, у ердаги малакларнинг ҳаммаси ерга тушиб, ердаги махлуқотнинг атрофини ўраб олишади.\nКейин навбатма-навбат иккинчи, учинчи, тўртинчи, бешинчи, олтинчи ва еттинчи қат осмон малаклари ерга иниб, биринчи қат кўкдан инган малакларни ўраб олишади.\nБу шаклда малаклар ҳалқа-ҳалқа бўлиб, ер юзи маҳлуқоти қаерга қараса, малакларнинг етти ҳалқаси қуршовини кўрадилар. Ваҳоланки, Оллоҳу Таоло шундай дейди:\n“Эй, жин ва инсон жамоатлари! Агар кўклар ва ер чегараларидан ўтиб кетишга кучингиз етса, ўтиб кетаверинг. Аммо сизлар фақат ҳокимият ила ўта оласизлар” (“Раҳмон” сураси, 33).\nЯна Оллоҳу Таоло шундай буюради:\n“У КУНки, булутли кўк ёрилиб, малаклар гурос-гурос ерга инадилар” (“Фурқон”, 25).\nАбу Ҳурайрадан ривоят этилишича, Пайғамбаримиз (с.а.в.) шундай деган:\n“Оллоҳу Таоло: “Эй, инс ва жинс жамоати, Мен сизларга насиҳат қилдим. Мана, энди бутун ишлаган амалларингиз дафтарларингизга ёзилди. Яхшилик топганлар Оллоҳга ҳамд айтсин. Яхшилик топмаганлар бунинг учун ўзини айбласин”, дейди.\nСўнгра, Оллоҳу Таолонинг амрига биноан, жаҳаннамдан гапирадиган узун, қора ва порлаган бир шох чиқиб келади.\nЗотан, Оллоҳу Таоло шундай дейди: “Эй, Одам болалари, шайтонга ибодат қилмангиз, чунки у сизга очиқ душмандир. Фақат Менга ибодат қилинг, мана шу тўғри йўлдир, демадимми? У (шайтон) сиздан кўп наслларни йўлдан оздирди. Ҳали ҳам ақлингиз кирмадими? Мана сизга ваъда қилинган жаҳаннам будир. Куфрингиз боис, у ерга кирингиз!” (“Ёсин”, 60-64).\nОллоҳу Таолонинг бу сўзларини эшитиб, бутун умматлар тиз чўкадилар.\nҲолбуки, Оллоҳу Таоло дейди: “У КУН бутун умматларни тиз чўккан ҳолда кўрасан. Ҳар уммат (ўз) китобига чақирилажак. У КУН қилган амалларингиз жазолари сизга берилажакдир” (“Жосия”, 28).\nБундан кейин Оллоҳ бутун жонли борлиқлар орасидаги даъво шикоятларни маҳкамада ҳукмга боғлайди.\nХоҳ уй ҳайвони, хоҳ ваҳший ҳайвон бўлсин – уларнинг ҳам орасидаги ҳақларни ҳукмга боғлайди. Шундайки, шохсиз бир қўйнинг шохли қўчқорда ҳаққи бўлса, бу ҳақ қўйга олиб берилади.\nОллоҳу Таоло ҳисоблашмаси тугаган ҳайвонга “тупроқ бўл!”, деб амр қилади. Ҳайвон тупроққа айланади. Бу сўзни эшитган кофирлар “Кошки, биз ҳам тупроқ бўлсайдик!” дейдилар ўшанда.\nШундан кейин Оллоҳу Таоло инсонлар орасидаги ҳақ-даъволарни кўра бошлайди.\nНафиин Ибн Умар (ундан Оллоҳ рози бўлсин) ривоят этилишига кўра, бир куни Пайғамбаримиз (с.а.в.): “Қиёмат куни инсонлар оналаридан туғилгандаги каби, қип-яланғоч бўлиб, Маҳшар майдонига тўпланадилар”, деди.\nҲазрати Ойша, (ундан Оллоҳ рози бўлсин) “Эркак ва аёллар бир жойда тўпланишадими?”, деб сўрайди. Пайғамбаримиз (с.а.в.) “Ҳа”, деб жавоб беради.\nШунда ҳазрати Ойша, “нақадар хунук, улар бир-бирини кўришадику!”, деганида, Пайғамбаримиз (с.а.в.) унинг елкасига қўлини қўйиб:\n“Эй, Ибни Абу Қуофа (Абу Бакр)нинг қизи! У КУН ҳеч кимнинг бир-бирига боқажак вақти бўлмайди. Ҳар ким қирқ йил бўйича, ҳеч нарса емасдан, ҳеч нарса ичмасдан, кўзларини самога тикиб, кутажак. Бу узоқ кутиш натижасида, биттаси ўзидан оққан терга тўпиғигача, иккинчиси – тиззасигача, учинчиси – қорнигача, бошқаси эса бўйнигача ботади.\nСўнгра, бир гуруҳ малак чиқиб, Арш атрофини қуршайди. Ва шу он “фалон ўғли фалон қаерда?”, деган сас келади одамлар бу сасни эшитган заҳоти бошларини кўтариб, сас чиқган тарафга қарайдилар.\nИсми айтилган киши оломон ичидан чиқарилиб, Оллоҳ ҳузурида тик турғазилажак. Шунда “Бу одамнинг қўлидан зулм кўрганлар қаерда?”, деган сас эшитилади. Ва зулмга учраганлар чиқишади, уларга золимдан ҳақлари олиб берилади.\nУ КУН на кумуш тангалар, на-да, сариқ лиралар ўтади. Фақат бир қоида ишлайди: ҳақсизлик этганнинг ёки савобларидан олиниб, ҳақсизликка учраганларга берилади ёки унинг гуноҳлари ҳақсизлик этганнинг зиммасига юкланади.\nҲақсизлик этганнинг савоблари қарши тарафга ўтказилиб, тугаганда, унга, “Қани, энди, тўппа-тўғри жаҳаннамга бор! Бугун зулм йўқдир!”, дейилади.\nМуҳаққақ, Оллоҳ қуллари орасидаги ҳисоблашувни тезда тамомлайди.\nУ КУН хоҳ муқарраб малак, хоҳ пайғамбар ва ёки шаҳид бўлсин, бу даҳшатли ҳисоблашмани кўрган ҳар ким фақат Оллоҳнинг ҳимоя қилган зотларигина қутула билажагига қаноат келтиришади”.\nМуаз бин Жабалдан (ундан Оллоҳ рози бўлсин) ривоят этилишига кўра, Пайғамбаримиз (с.а.в.) шундай деган:\n“Қул Қиёмат куни шу тўрт нарсадан сўроққа тортилмагунча ҳеч бир ерга одим отолмайди:\n-Умрини қаерда сарф қилгани ҳақда.\n-Баданини қаерларда қаритгани ҳақда.\n-Илми билан қандай амал қилгани ҳақда\n-Мулкини қандай қозониб, қаерга харжлагани ҳақда сўроққа тортилажакдир. (Бухорий).\nСаҳобийлардан (ундан Оллоҳ рози бўлсин) Икрима шундай дейди:\nҚиёмат куни ота-оналар фарзандини ушлаб, “болам, бизлар дунёда сенинг ота-онанг эдик, энди бу кўриб турганинг қийин вазиятдан ўтишимиз учун сенинг савобларингни озгинасига эҳтиёжимиз бор”, деб уни мақтай бошлайдилар.\nАммо фарзанд “мен ҳам сизлар каби ўзим учун қўрққаним учун сизларга ҳеч нарса беролмайман”, дейди.\nШунда эркак ўз хотинига мурожаат қилиб, “Эй, фалончининг қизи, мен дунёда сенинг эринг эдим”, деб унга ёқимли сўзлар айтиб, ундан бироз савоб ҳадя этишини илтимос қилади. Аммо хотини унга “Йўқ, беролмайман, мен ҳам ўзим учун оқибатда қўрқмоқдаман”, дейди”.\nҲолбуки, бу хусусда Оллоҳу Таоло шундай дейди:\n“Гуноҳкор бир нафс бировнинг гуноҳини кўтармас. Юки оғир келган бир кимса юкнинг бир қисмини олиш учун чақирса, ундан бу юк олинмас. Ҳатто у яқин қариндоши бўлса ҳам” (“Фотир” сураси, 18).


ИЛМ-МАЪРИФАТ ТАРАҚҚИЁТИ ЙЎЛИДА » “Нуробод” газетаси\nИЛМ-МАЪРИФАТ ТАРАҚҚИЁТИ ЙЎЛИДА\nТонгда 95 ёшни қаршилаган Ҳожи отамни зиёрат қилгани кирсам, кўзида севинч ёшлари билан Ўзбекистон Республикаси Президенти Ш.Мирзиёевнинг Олий Мажлисга Мурожаатномасини мутолаа қилмоқда экан ...\nЎзбекистон 2019 йилда ислоҳотларни энг жадал амалга оширган давлат сифатида Жаҳон матбуотида "Йил мамлакати" деб эътироф этилди. Бу эътирофга албатта Ўзбекистон Республикаси Президенти Шавкат Мирзиёев ва унинг томонидан олиб борилаётган ислоҳотлар лойиқдир.\nЎзбекистон Республикаси Президенти Шавкат Мирзиёевнинг 2020 йил 24 январдаги Олий Мажлисга қилган Мурожаатномаси ҳамда 2020 йилни "Илм, маърифат ва рақамли иқтисодиётни ривожлантириш йили" деб номланиши Ватанимиз тарихида кутилмаган воқеа бўлди. Ватанимизнинг келажагига дахлдор бўлган ушбу Мурожаатномада жамиятимиз ҳаётининг ҳеч бир жабҳаси эътибордан четда қолмади.\nЖумладан, 2020 йилда ёшларимизни билимли қилиш мақсадида таълим-тарбиянинг асоси бўлган боғча ёшидаги болаларни мактабгача таълим билан қамраб олиш даражасини жорий йилда 60 фоизга етказиш, ўз навбатида Ўзбекистон тарихида илк бора 6 ёшли болаларни мактабга тайёрлаш тизими жорий қилиниши, давомида эса 2020 йилда 36 та янги мактаб қурилиши, 215 та мактаб капитал таъмирланиши, хусусий мактаблардан 55 тасини ташкил қилиб кейинги этапда хусусий мактаблар сонини 141 тага етказишни режалаштирилиши, ёшларни таьлим олишини такомиллаштириш йўлида жорий йилдан бошлаб мутлақо янги профессионал таълим тизимига ўтилиши, яъни, 340 та касб-ҳунар мактаби, 147 та коллеж ва 143 та техникумлар ташкил қилиниши, мактаб битирувчиларини олий таълим билан қамраб олиш даражасини жорий йилда 25 фоизга етказиб кейинги ўринда бу даражани 50-60 фоизга етказиш режасининг белгиланиши, бунданда муҳими Олий ўқув юртларига талабалар қабул қилиш давлат грантини 2 баробарга кўпайтирилиши, шу жумладан қизларимиз учун алоҳида грантлар ажратилиши, жорий йилдан бошлаб педагогик таълимнинг 6 та йўналиши бўйича ўқиш муддати 3 йил қилиб белгиланиши Ўзбекистон тарихидаги буюк ишдир.\nПрезидентимиз Шавкат Мирзиёев томонидан Мурожаатномада келтирилган юқоридаги маълумотлар таълим муассасаларида педагогик кадрларга муҳтож бўлган туманимиз учун улкан имконият тўғилди десак бўлади. Бу имкониятлардан оқилона тўлиқ фойдаланиш учун биз нурободлик мутасаддилар ушбу Мурожаатдан тегишли тартибда Дастур ишлаб чиқиб ижроси йўлидаги ишларимизни ҳозирданоқ бошлашимиз керак.\nЎзбекистон Республикаси Президенти Шавкат Мирзиёев ўз Мурожаатида Ўзбекистон тарихида илк маратоба олий даражадаги раҳбар тамонидан камбағаллик тан олинди ва мамлакатдаги камбағаллик даражаси 12-15 фоиз атрофида эканлигини маълум қилди. Бу Президентимизнинг халқимиз олдидаги катта жасорати ва мардлигидир. Чунки, ўз халқининг ҳақиқий турмуш шароитларини билган, Ватанини севган, халқига содиқ бўлган ва оддий одамлар учун жонкуяр бўлган инсонгина бу ишга қодирдир. Ҳукуматимиз томонидан ишлаб чиқилиши режалаштирилаётган камбағалликни камайтириш дастурига тумандошларимиз ҳам ўз таклифлари билан чиқадилар деган умиддамиз. Президентимизнинг "Биз буюк тарих, буюк давлат, буюк маданият яратган халқмиз. Биз - ҳеч қачон меҳнатдан қочмайдиган, қийинчиликдан қўрқмайдиган, адолатни қадрлайдиган, азму шижоатли, буюк халқимиз" деган сўзларини юрагимиз тубига жойлаймиз.\nПрезидентимиз 2020 йилнинг бошидан Мурожаатнома орқали Давлатимиз тараққиётига улкан умидлар билдирди, албатта барча амаллар эзгу ниятларга боғлиқдир.\nтаълим, фан ва маданият ходимлари касаба уюшмаси туман кенгаши раиси.\nКалит сўз: мурожаатнома


Наманганда халқаро «Гул байрами»нинг юбилейи қачон бўлади?...\nНаманганда халқаро «Гул байрами»нинг юбилейи қачон...\n31.05.2020 19:06 0 689\nЎтган йили шу кунларда Наманган шаҳрида юқори савияда ташкиллаштирилган 59-анъанавий Халқаро «Гул байрами» авжига чиққанди. Бир ҳафта давом этиб, якуний тантанали тақдирлаш қисмида мутлоқ ғолибликни қўлга киритган гулчи ва ташкилотга вилоят ҳокимининг совғаси - «Спарк» автомобили топширилганди, фахрли ва рағбатлантирувчи ўринларга қимматбаҳо мукофотлар берилганди.\nОчилиш маросимида анвойи гуллар билан безатилган машиналар паради унутилмас даражада уюштирилиб, барчанинг ҳавасини, ҳайратини оширганди.\nЎшанда илк бор дунёнинг ўндан зиёд мамлакатидан журналистлар ташриф буюриб, хорижий ОАВларда фестивалнинг қизғин жараёнларини кенг ёритишганди.\nЖорий йил эса коронавирус пандемияси сабаб 26 май - 1 июнь кунлари юбилей сифатида 60-марта ўтказиладиган бу катта тадбир ҳам тўхтатилди. Умид қиламизки, карантин тадбирлари якунида ушбу тадбир ҳам қайтади.


10 апрель, 2021, 20:09\nТеглар:ФК Навбаҳор | ФК Пахтакор\nОтабек Саматов юз берган вазиятга ойдинлик киритди.\n“Навбаҳор” – “Пахтакор” ўртасидаги ўйин бўйича баҳс-мунозаралар яна давом этяпти. Айниқса, учрашувдан кейин юз берган жанжал видеоси тарқалгач, гап-сўзлар кўпаймоқда.\n“Навбаҳор” клуби президенти Отабек Саматов ҳам ушбу жанжалда кўриниш берган, яъни, видеода унинг сўзлари келтирилган.\nХуллас, ўйин атрофидаги машмашалар тугамаяпти. Саматов эса чиқарилган видеога нисбатан ўз муносабатини билдирар экан, бунга нима сабаблигини ҳам очиқлади.\n- Ижтимоий тармоқларда чиқарилган видео бўйича гапирсам, “Пахтакор” футболчилари зинапоядан чиқаётган пайтда кўпчиликни ҳақорат қилди ва биттаси “наманганликлар ўзи одам эмас”, деган гапни айтди. “Пахтакор” ўйинчиси Аброр Исмоилов эса, мухлисларни онасидан келиб, ҳақорат қилди. Бунга гувоҳ ҳам бор. Айнан шу гапдан кейин жанжал чиқди. Мен ички ишлар ходимига “бу одам эмас деяпти”, деган гапни айтганман. Лекин менинг гапларимни бошқача талқин қилишяпти. Бизни айбдор сифатида кўрсатишяпти. Ўша вазиятда “Пахтакор” клубининг маъмури атайин мени видеога олиб чиқарганининг сабаби бор.\nУлар ҳали Азизбек Турғунбоевнинг пулини тўлашмаган. Биз “Пахтакор” билан қонуний келишганмиз. Ўша учрашувдан олдин “Пахтакор” клубига хат билан чиқдик. Турғунбоев икки миллиард олти юз минг сўмга сотилган бўлса, шунинг беш юзини иккига бўлиб ўтказиб берган. Яна икки миллиард бир юз минг қолган. Шартнома шунақа тузилганки, биз “Пахтакор”га 1 мартга қадар мухлат берганмиз. Агар ўша кунгача пулни тўлиқ тўламаса, ундан у ёғига ҳар бир кун учун маълум миқдорда устама пули қўшилиб бориши айтилган. “Пахтакор” эса бошқаларни аралаштириб, шахсан ўзимга алоқага чиқяпти. Яъни, “бундай йўл тутманглар, келишиб ҳал қилайлик”, деган мазмунда. Ўйиндан олдин эса, “Пахтакор”га “Турғунбоевнинг пулини тўламагансизлар, шунинг учун уни “Навбаҳор”га қарши кечадиган ўйинларда майдонга туширманглар”, деган мазмунда хат юборганмиз. Ахир улар “биздан устама пули олманглар”, деганидан кейин, мен ҳам ўз клубимни ҳимоя қиляпман, ҳар томонлама. Хуллас, улар Азизбекни майдонга туширишди. Учрашувдан кейин “Пахтакор” спорт директори Жаъфар ака Ирисметов билан гаплашдим. У “бу борада хат қилиб беринглар”, деганди. Шу боис, расмий хат билан мурожаат қилгандик. Улар эса “пенья”сини олманглар, шундоқ ҳам пулимиз йўқ,” деган гапларни айтишяпти. Натижада биз ҳам уларга шарт қўйдик: “агар Турғунбоев майдонга туширилса, у ҳолда биз ҳам ҳамма пулни талаб қиламиз”!\nЭнди эса улар бошқача йўлга ўтишяпти. Ўша тортишувли вазиятни ким видеога олганини билдим. Яна қайтараман: мен ўшанда “булар одам эмас”, деганим йўқ. Фақат ички ишлар ходимига келиб, “булар одам эмас деяпти”, дедим. Фақат охирги сўзим наманганча шевада бошқача эшитилган. Ҳолбуки, “Пахтакор” футболчиси кийиниш хонасига кириб кетаётиб, “наманганликлар одам эмас”, деди. Буни ҳаммамиз эшитдик-да, кейин унга эътироз билдирдик. Табиийки, бундай пайтда ҳамма реакция кўрсатади. “Пахтакор”нинг бошқа футболчилари ҳеч кимга ҳеч нима демасдан кириб кетишди. Бу ерда айримлар “провокация” қилишди. Улар мени ёмон кўрсатишмоқчи. Аммо мен раҳбар сифатида ўз клубимни ҳимоя қилишим керак-ку! Қолаверса, бежизга кимнидир ранжитиш менинг тарбиямга тўғри келмайди. Турғунбоев масаласида айтганимдек, улар бизнинг илтимосимизни бажармаса, нега биз уларнинг илтимосига “хўп”, дейишимиз керак? Ҳурмат қилмаса, биз ҳам ҳурмат қилмаймиз.\nМасалан, жорий мавсумнинг 1- ва 3-турларидаги “Сўғдиёна” ҳамда “Насаф” жамоалари билан бўлган ўйинларда жиззахликлардан мағлубиятга учраган (0:1), қаршиликлар билан эса дурангга эришган бўлсак-да (0:0), шу куни стадионга йиғилган мухлислар рақиб жамоа футболчиларини олқишлар билан кузатиб қўйишди. Бир сўз билан айтганда, мухлисларни кимдир “провокация” қилмаса, улар ҳиссиётга берилмайди. Наманганлик ишқибозлар ҳам анча маданиятли, - дея сўзини якунлади Отабек Саматов.\nShaxsan men nasafi oyinida stadionda bolganman namanganliklar urnidan turip qarsak chalip ayniqsa oybek bozorovni kuzatip qoyishgan. Diyor esa shuncha odami madanyatsizlikda ayblayapti\nТўппа тўғри гапни айтибди Отабек Саматов Диёр Имомхўжаев эса Навбахор мухлислари сугдийонага ва Насафга қарши ўйинда гарсалар улоқтирган деб тухмат қилди хўўўўш қаги исботинг борми Диёр ???\nБир неча йиллардан бери хамиша Пахтакорга ен босиб, кимларнингдир ердами билан чемпионатга уйнаб келаетганлиги барча мухлисларни жонига теккан, мухлислар хам халол футболни жуда яхшитушунади халк билади, мана шундай салбий холатлар Навбахор уйинига келиб такалди. Насаф билан уйинда Насаф дарвозасига пенальти белгиланган вактда Насаф уйинчиси чизикдан ташкарида эди, пахтакор уйинчиси эса жарима майдонидан ичкарига кириб кетишда йикилди нега хакам варга бориб синчиклаб курмади, чунки хакамнинг узида пеналтига хохиши бор эди. Нега шунча йил чемпион булган Бунедкор еки Локомативга мухлисларнинг эьтирози йук, чунки ушбу жамоалар кимларнингдир ердами билан натижага эришмаган. Ердам килган булса хам яккол сезилмаган. Чемпионатимизда бу каби ен босишлар давом этса бунданда аянчли холатлар булишига хеч ким кафолат бермайди. Бизга халол уйин керак!\nПахтакор зўр бўлганда ЧЛ сини ютган бўларди бир марта бўлса хам. Диёрини мен жуда қаттиқ хурмат қилар эдим. Афсус у хам айнибди. Унинг виждонига вируси тушибди.\nPaxtakor futbolchilariga ham qiyinda, pul bor, sharoit zo'r, hech narsadan kamchilik yo'q, ammo lekin biroq stadioni doim ........, nima qilisan alam qiladida, shuning uchun doim Navbahor bilan o'yinlarda qandaydir hunar ko'rsatgisi keladi.\nJonga tegdi shu movzu\nПахтакор дарвозасига фақатгина ОЧЛ баҳсларида сўнгги дақиқада пенальти белгиланиши мумкин!\nОрияти йук шу пахтакорди. Нечи марта чемпион боган болса федерацияни йордами билан чемпион боган. Эркак болиб халол чемпион бол олкишлели. Кулиндан кеса халол чемпион бол бомаса эркак болиб йуткиз хезалакларча йутмасдан


«Манчестер Юнайтед» учун 5 футболчи\nJan. 11, 2018, 4:24 p.m. 14690\n«Манчестер Сити» Санчесдан воз кечгани йўқ, «Ливерпуль» Коутиньога ўринбосар изламоқда, «Челси» Росс Баркли трансфери можароси билан банд, Арсен Венгер эса ўзига хос ҳаракат қилиб, Грециядан 2 миллион евролик футболчи олиб келди. Бу жамоалар фонида «Манчестер Юнайтед» бироз пассив кўриниши табиий. Қишки трансфер даричасини унчалик хуш кўрмайдиган Жозе Моуриньо бу фаразни исботлаб, ўтган январда ҳам умуман ҳеч кимни сотиб олмаганди.\nЛекин ушбу мавсумда жамоанинг мақсадлари юксакроқ – «МЮ» 2-4 ўринлар учун аёвсиз жанг қилиш ва Чемпионлар Лигасида ҳам узоқроққа боришни мақсад қилган. Баъзи футболчиларнинг жароҳати ва ишончни оқлай олмаётганликлари эса, баъзи паллаларда «Юнайтед» таркибида муаммолар борлигини кўрсатиб қўйди. Буни Моуриньонинг ўзи ҳам тан олди ва одатга хилоф равишда январда ҳам бир қатор трансферлар бўлиши мумкинлигини инкор этмади.\n«МЮ» ҳозирда икки қанот ҳимоячисига, шунингдек марказий ярим ҳимоячига ҳам эҳтиёж сезмоқда. Лекин энг кўп муҳокама қилинаётган позиция жамоанинг ўнг қанот ҳужумчиси ёки вингерига бўлган талабидир. Айнан бу позиция кўпроқ муҳокама бўлиши табиий, сабаби, майдоннинг айнан шу нуқталарида юлдуз футболчилар тўп суради.\nГарет Бэйл, Паоло Дибала ёки Антуан Гризманн каби орзуларни бир четга суриб, «Юнайтед» айнан мана шу январда сотиб олиши ҳақиқатга яқинроқ бўлган номзодлар ҳақида суҳбатлашамиз.\nМЕСУТ ЎЗИЛ (Арсенал) – 29 ёш\n2017/18 мавсумда: 18 ўйин, 4 гол, 5 ассист\nТахминий трансфер қиймати: 30 миллион фунт\nГерманиялик футболчи «Арсенал» билан янги шартнома тузгани йўқ ва бу иш амалга ошмаса ҳам керак. Бунинг натижасида трансфер қийматини юқори бўлмаслиги, шунингдек, тажрибали футболчи сифатида Ўзил «Юнайтед»га илк кунларданоқ ёрдам бера бошлашини эътиборга олсак, ёмон вариант эмас. Ўзил Жозе Моуриньо билан «Реал»да ҳам бирга ишлаган ва айтиш керакки, футболчининг Мадриддаги энг юлдузли онлари ҳам ўша даврга тўғри келганди.\nЎзил ҳар икки қанотда ҳам ўйнай олади, тезкор қарши ҳужумлар ташкил қилиш ва ўйинни назорат қилиш бўйича Хуан Мата ёки Мхитаряндан устунроқ. «Арсенал» ва Ўзил бу мавсум Чемпионлар Лигасида қатнашмади, демак Месут Чемпионлар Лигасида ҳам фойдаланиш бўлган юлдузли трансферлардан бири бўлиши табиий. Балки ёзни кутиб, футболчини текинга қўлга киритиш ҳам мумкиндир, аммо у пайтгача вазият ўзгариши, футболчи учун янги талабгорлар пайдо бўлиши мумкинлигини ҳам эсдан чиқармаслик керак.\nАгар Моуриньо айнан бугунги муаммоларни ечишни ва айнан мана шу баҳорда кучлироқ «МЮ»ни қуришни режалаштираётган бўлса, шубҳасиз, Ўзил энг яхши номзоддир.\nЛУКАС МОУРА (ПСЖ) – 25 ёш\n2017/18 мавсумда: 5 ўйин, 1 гол, 1 ассист\nТахминий трансфер қиймати: 20 миллион фунт\nЯнварь ойи яқинлашгач, Моурага «Манчестер Юнайтед» томонидан қизиқиш пайдо бўлгани ва футболчининг «Олд Траффорд»га кўчиб ўтишга қарши эмаслиги ҳақида хабарлар пайдо бўлди. Ҳатто 25-30 миллион евро атрофидаги трансфер қиймати борасида ҳам сўз борди. Кейинчалик, бу хабарлар асоссиз экани айтилаётган бўлса-да, шамол бўлмаса дарахтнинг учи қимирламайди.\nЛукасни Алекс Фергюсон анча аввалдан кузатган ва 2012 йилда Манчестерга олиб келиш учун қаттиқ ҳаракат қилганди. Аммо бразилиялик футболчи Парижни танлади. Ўша даврда Лукас ҳамюртлари Неймар ва Ганцо билан биргаликда, дунёнинг энг умидли ёшларидан эди. Аммо «ПСЖ»га доимий равишда юлдуз футболчиларнинг келиб-кетавериши Лукасни кўпинча соя остида қолдирди. Умуман, Франция чемпионати бошқа лигалар соясида қолганини ҳам таъкидлаш керак. Неймар ва Мбаппенинг келиши эса, ўтган мавсумда деярли ҳамма ўйинда майдонга тушган Лукаснинг ўйин амалиётини пасайтириб юборди. Моура бу мавсумда атиги 5 ўйинда майдонга тушди, холос.\nЖаҳон чемпионатида иштирок этиш учун кўпроқ майдонга тушиш керак, айнан шу омил Моурага клубни алмаштириш учун асосий сабаб бўлиши керак. Юқори техникага эга бўлган 25 ёшли футболчи «Манчестер Юнайтед»нинг ҳужум чизиғига ранг-баранглик олиб киришига шубҳа йўқ.\nШунингдек, унинг ҳам икки марта заявкага киритилганига қарамасдан, Чемпионлар Лигаси гуруҳ босқичида майдонга тушмаганини ҳам таъкидлаш керак.\n2017/18 мавсумда: 21 ўйин, 7 гол, 7 ассист\nТахминий трансфер қиймати: 50 миллион фунт\n«Ливерпуль» Филиппе Коутиньони сотиши ҳамоно ушбу футболчини қўлга киритишга ҳаракат қилиб кўргани, лекин «Лестер» жазоирлик футболчи учун 55 миллиондан кам нарх белгиламаслиги ҳақида хабарлар чиқди. Бу нақадар рост, билмадик, аммо алақачон Маҳрезга топ-клубда ўзини синаб кўриш вақти келган.\n2015/16 йилги мавсумда АПЛнинг энг яхши футболчиси ҳали ҳам ўз иқтидорини йўқотгани йўқ, ўша мавсумдагидек барқарор бўлмаса-да, баъзида кичик сеҳргарликлар қилиб турибди. Унинг бугунги «Лестер» савиясидан олдинга ўтиб кетганини пайқаш мумкин, балки шунинг учунми, гоҳ «Арсенал», гоҳ «Ливерпуль» билан боғлиқ миш-мишлар тинмаяпти.\nЎзи чапақай бўлган Маҳрез «МЮ»нинг ўнг қанотига ҳам тезкорлик олиб кира олади. Айниқса, «Манчестер Юнайтед» дарвозасига яқинда Варди томонидан киритилган гол Маҳрезнинг айнан Моуриньо жуда яхши кўрадиган тезкор қарши ҳужумларда қандай фойдали бўла олишини намойиш қилди.\nБиргина минус жиҳат шундаки, Маҳрез ҳимояланишда у қадар фойдали эмас, шунинг учун ҳам ўз вақтида Раньери топ клубларга қарши баъзи ўйинларда ёки ҳисобни сақлаб қолиш керак бўлган вазиятларда уни майдонга туширмасди ёки алмаштирарди.\n2017/18 мавсумда: 18 ўйин, 7 гол, 4 ассист\nТахминий трансфер қиймати: 35 миллион фунт\n«Бордо» сафида жуда самарали ҳаракат қилаётган 20 ёшли бразилиялик футболчини «Манчестер Юнайтед» анчадан бери кузатиб келади. Малком шу бугундан «МЮ»ни кучайтиришига ишониш қийин, аммо ёш футболчининг ўйиндан ўйинга ўсиб бораётгани ва балки ёзда унинг талабгорлари сафи кенгайишини эътиборга олсак, январдан отни қамчилаш керак.\nМалком ҳам чапақай, асосан ўнг қанотда ҳаракат қилади. Яхши тезликка ва дриблингга эга, узоқ масофадан ҳам яхши зарба бера олади. «Бордо» ҳатто Лига 1 да ҳам у қадар ҳужумкор жамоа эмаслигини эътиборга олсак, Малкомнинг юқори статистикаси унинг жуда яхши потенциалга эга эканидан даракдир.\nАйнан шу мантиқ билан келажак учун сотиб олинган Антони Марсиялнинг илк ўйинларданоқ «МЮ»нинг етакчи ўйинчиларидан бирига айланганини эътиборга олсак, балки Малкомга ҳам худди шундай умидларни боғлаш мумкиндир?\n2017/18 мавсумда: 16 ўйин, 1 гол, 3 ассист\nГенрих Мхитарян ўтган мавсумда ҳам Жозенинг қора руйхатига тушган, аммо мавсумнинг иккинчи ярмига келиб, энг муҳим футболчилардан бирига айланганди. Жесси Лингарднинг айни бугунги кунлардаги ўйинини ҳам эътиборга олсак, Моуриньо жамоаси ҳар қандай футболчи бирор паллада ўз даражасидан юқори ўйин кўрсатиши мумкин. Шу эътибор билан Мхитаряннинг устидан чизиқ тортмай турган яхши.\nЖозенинг унга нисбатан муносабати ҳам ҳозирча тушунарсиз. Одатда, ҳафсаласи пир бўлган футболчиларни бутунлай инкор қиладиган португалиялик мураббий «Дерби»га қарши ўйинда Мхитарянни алмаштиргани учун ундан узр сўради. Тушунарсиз-а? Бошқа томондан Бастиан Швайштайгерни эслаш мумкин – ярим йил майдонга туширилмаган немис футболчиси ўтган йили январда эътиборга тушди, аста-секин майдонга қайтди ва Моуриньо у ҳақида илиқ фикрлар билдира бошлади. Бир ҳафта ўтиб эса, сотиб юборилди. Хуллас, Моуриньонинг айнан Генрихга нисбатан қандай режа қилаётганини ҳеч ким билмайди.\nАндреас Перрейра эса, «Манчестер Юнайтед» тарбияланувчиси. Ўтган йили «Гранада», бу мавсумни эса «Валенсия» таркибида ижарада ўйнаётган 21 ёшли футболчининг савияси ўсиб бораётганини пайқаш қийин эмас. Перрейра ёзда жамоа билан бирга бўлди, Моуриньо қўл остида шуғулланди, лекин августда «Валенсия»га бериб юборилди. Ёзда Моуриньо уни кўпроқ марказий ярим ҳимоя ва таянч зонасида синаб кўрганди, «Валенсия»да эса, Перрейра кўпроқ ўнг қанот вингери сифатида майдонга тушмоқда ва бир нечта голли пас узатишга ҳам муваффақ бўлди. «Валенсия»нинг мавсум бошидаги ҳовури босилганини эътироф этсак, Андреас Перрейра ҳам ўз жамоасига муддатидан ортиқ қайтишга қарши бўлмаса керак.\nЎзил Юрген Клинсманн рекордини такрорлади\nЛа Лига. "Реал Сосьедад" ўз майдонида "Жирона"ни енга олмади\n22 Октябрь 7393\n22 Октябрь 2193\n22 Октябрь 1558\n22 Октябрь 4163\n22 Октябрь 5989\n21 Октябрь 4546\n19 Октябрь 7516\n17 Октябрь 14452\n16 Октябрь 8243\n17 Октябрь 17706\n17 Октябрь 16659\n20 Октябрь 16630\n21 Октябрь 16629\n18 Октябрь 16538


Хорижий инвесторларга 18 минг гектар суғориладиган ер ажратилади | NORMA.UZ\nПрезидентнинг 15.09.2017 йилдаги ПҚ–3279-сон «Сирдарё вилоятида замонавий пахтачилик-тўқимачилик кластерини ташкил этиш чора-тадбирлари тўғрисида»ги қарори имзоланди. Ҳужжат матни давлат раҳбарининг сайтида жойлаштирилган.\nТажриба лойиҳаси пахта хом ашёси ва қишлоқ хўжалиги маҳсулотларининг бошқа турларини етиштириш, уларни чуқур қайта ишлаш ва рақобатбардош маҳсулот етиштиришни назарда тутади. Бунинг учун «Век cluster» МЧЖ ҚК ташкил этилмоқда, унинг таркибига қатор ташкилотлар киради.\n«Век cluster» МЧЖ ҚК корхоналаридан бирига 18 минг гектар суғориладиган ер ажратилади (Мирзаобод туманида - 13 минг гектар, Ховос туманида - 5 минг гектар). Давлат ирригация ва мелиорация тизимларини мунтазам тозалаш, капитал- режалаштириш ишлари ва ернинг қаттиқ гипс қатламини очиш бўйича чуқур юмшатишни, шунингдек узлуксиз сув таъминотини ташкил этишни ўз зиммасига олди.\n«Век cluster» МЧЖ ҚК ва унинг таркибига кирадиган ташкилотлар ўзи ишлаб чиқарган маҳсулотларни эркин тасарруф этади, нархларни шакллантириш сиёсатини ва маҳсулот ишлаб чиқариш ҳажмларини мустақил белгилайди. Бироқ етиштирилган пахта хом ашёсидан фақат кейинчалик чуқур қайта ишлаш учун фойдаланилади.\n1.01.2022 йилгача Ўзбекистонда ишлаб чиқарилмайдиган, Вазирлар Маҳкамаси томонидан тасдиқланадиган рўйхатлар бўйича «Век cluster» МЧЖ ҚК томонидан инвестиция лойиҳалари доирасида ўз ишлаб чиқариш эҳтиёжлари учун олиб келинадиган асбоб-ускуналар, махсус транспорт ва техника, ҳайвонлар ва ўсимликлар, ветеринария препаратлари, бутловчи буюмлар, хом ашё ва материаллар, қурилиш материаллари, иссиқхона комплекслари божхона тўловларидан озод этилади (бундан божхона йиғимлари мустасно).\nБундан ташқари, қуйидагилар белгиланган:\n«Век cluster» МЧЖ ҚК молия-хўжалик фаолиятини амалга ошириш ва ишлаб чиқаришни ривожлантириш учун ўзининг таркибига кирадиган ташкилотларнинг сўмдаги маблағларини жамлаши ва маблағни уларнинг ўртасида тақсимлаши мумкин;\n«Век cluster» МЧЖ ҚК томонидан унинг ташкилотларига ва улар ўртасида олинадиган ва бериладиган ўзи ишлаб чиқарган маҳсулотларни сотиш обороти билан боғлиқ бўлмаган пул маблағлари ва мол-мулк, шунингдек соф фойдани тақсимлаш солиқ солиш объекти ҳисобланмайди;\n«Век cluster» МЧЖ ҚК қишлоқ хўжалиги ташкилоти ягона ижтимоий тўловни кичик корхоналар учун белгиланган ставка бўйича тўлайди.\nБунда «Век cluster» МЧЖ ҚК:\nўзига ажратилган ер участкаларидаги фермер хўжаликлари ходимлари билан меҳнат шартномалари асосида меҳнатга адолатли ҳақ тўлаш ва ижтимоий қўллаб-қувватлаш тамойили асосида ўзаро ҳисоб-китоб қилади;\n«TRONTEX LP» (Буюк Британия) ва «GRATUM TRADING LP» (Буюк Британия) хорижий компаниялари – муассислар билан биргаликда ўтказилган маркетинг таҳлили асосида маҳсулотларни сотиш бозорларида шаклланадиган нархларда юқори қўшимча қийматли тайёр маҳсулотларни экспорт қилади.


“Олтинкўл туманидаги ... (мактаб рақами Озодликка маълум) ўқитувчиларини сайловга ўтказишган. Дарслар ўтилмаяпти. Болалар келажаги нима бўлади? Сайловга олиш шартмиди ўқитувчиларни?! Ё ўрнига бошқа ўқитувчи қўйиб қўйсин!”.


"Наманган Ёшлар маркази"да Ал-Беруний номидаги халқаро қизлар мактаби тақдимотига бағишланган маросим бўлиб ўтди. Тантанада Ўзбекистон Республикаси Президенти админстрацияси, Наманган вилояти ва шаҳар ҳокимлиги, халқ таълими соҳалари мутасаддилари, устоз-муаллимлар ҳамда кенг жамоатчилик вакиллари иштирок этдилар.\nТақдимот жараёнида Ал-Беруний мактабида таълимни ташкил этиш жараёнлари, хорижий тажриба ва амалиёт билан боғлиқ жиҳатлар, халқаро ҳамкорлик, хусусан, нуфузли халқаро ташкилотлар билан биргаликда олиб борилаётган илмий-тадқиқотлар самараси ҳақида онлайн тақдимот, слайд, маъруза ва чиқишлар шаклида батафсил маълумот берилди.\nПойтахтдан кейин Наманганда ташкил этилаётган Ал-Беруний номидаги халқаро қизлар мактабида дарсларни хорижий давлатларда таълим олган, малака ва тажриба ўрганган салоҳиятли ўқитувчилар олиб борадилар. Қизлар замонавий фанларни мукаммал эгаллаши учун жаҳоннинг ривожланган давлатларидаги каби қулайликлар яратилган.\nАл-Беруний номидаги халқаро қизлар мактабига жорий ўқув йилида 1-синфдан 11-синфгача жами 220 нафар қизларни қабул қилиш кўзда тутилган бўлиб, айни пайтда қабул жараёнлари қизғин давом этмоқда.\nХАЛҚАРО ОЧИЛДИ НОМИДАГИ МАКТАБ БЕРУНИЙ АЛ


Ҳасан Руҳоний иккинчи муддатга ҳам президент бўлмоқчи\n16:03 / 26.02.2017\nЭрон вице-президенти Ҳусайн Али Амири мамлакатнинг амалдаги раҳбари Ҳасан Руҳонийнинг май ойида иккинчи марта президентлик сайловларида иштирок этиш режаси ҳақидаги маълумотни тасдиқлади. Бу ҳақда Франс Пресс хабар тарқатди.\n"Охирги ҳафталарда жаноб Руҳоний президентлик сайловларида иштирок этиш бўйича қарор қабул қилди", дейилган IRNA агентлиги хабарида.\nЎтган йилнинг октябрида мамлакат ички ишлар вазири Абдулрози Раҳмоний Фазлий мамлакатнинг амалдаги раҳбари 2017 йилги президент сайловларида қатнашмоқчи эканини маълум қилганди. Номзодларни рўйхатга олиш ишлари 10-14 апрель кунлари бўлиб ўтади, сайловолди кампанияси 27 апрель куни бошланади ва 16 майга қадар давом этади. Сайлов 19 майга белгиланган.\nсайлов Ҳасан Руҳоний


Еркин Қарақалпақстан Вести Каракалпакстана 05:55:40, 18.02.2020\nҚАСҚЫР ТЫРНАЎЛАРДЫҢ СЫРЫ НЕДЕ?\n— Өзиме тиймеген қасқырлар мың жасасын! - деп, адам жоқ жерлерде малақайын ортаға қойып ойласқан, қытығыңа тийип сөйлегенди жақсы көретуғын, тақымы қатты Айназар шабандоз жақында теңиз бойындағы үйир-үйир жылқыларын түўеллеп қайтыпты.\n— Жолбарыстың сүтин ишпедим-дә, сыйырда саўылғанынан жети есе майлы екени анық. Дәрья нәўпир жыллары ағып-тамып жететуғын суўға теңиз ултанындағы ой-шуқырлар толса жабайы жылқы, түйе, өгизлер менен аң-қуслардың артықмаш несийбеси екен. Екинши «Қарамуш»қа l00 шақырымдай жол басып барғанымда тис шуқлайтуғын шөп таппай, сырдандай далаңлығы жалықтырып жибереди. Баяғының тоғайлары қандай болса, аң-қуслары да сондай еди.\nҚараңғы түсе көзлери масаладай жанған бир қасқыр төбеликте улыса адамлар менен мәмилеге келген басқа да тодадағылары тиллерин жалақлатып, ентелесип келисти. Жарақсыз екенимизди билгендей бассынатуғынын қәйтерсең.\nКүнниң қызылы батпай-ақ палаткаларына тығылатуғын шарўалар менен балықшылардың көрген күнлери қурысын. Жыртқышлар темирди атламас деген ойда палаткаларын сым менен айландырыпты. Жақты көзинде аўлаған балықларын қасларына жайып қойғаны менен тумлы-тусларынан қасқырлар анталап, бир шетинен ғытырлатып жесе, мыңқ етпей қарап отырасады. Иши күйгенлери темир қасықлары менен темир ыдысларын қағып, қанша даңғырлатса да сескенер емес. Шымбайлы шарўалардың биреўи жол баслап келетуғын арланын атып алғалы өшигип, қастын тиккен...\nГөнерип, ишиўге жарамсыз суўларындағы порсый баслаған ылақалар арықлықтан қуў-сүйек, ал, ылай жейтуғын ақбалықлары иркилдеген семиз, мазасы таңлайыңда татыйды.\nАдам жоқта қасқырлардың өзлери суўға түсип балық аўлай алмаса қырлап қалғанлары менен жүрек жалғаған. Тайын олжаға қарынлары шермийисип тойыўдан, қумлықта аўнап-қуўнап, айдың жақтысында бир-бирлерин қуўысып ойнағанлары қызық. Шет-шебирде жасаса да сақ, арлан қасқыр менен қаншығы төбеликте жән-жаққа қулақларын тосып, қараўыллап жатқанларын абайладым. Таң ата, жулдызлар семсе зым-ғайып, қайда кеткенлерин билмейсең. Палаткалардың дөгереклериндеги жайнаған излери менен жартылай жеген балықлары қасқырларды ерксиз еслетеди.\nБир қызығы ҳәм таңланарлық жери, жақын дөгереклердеги қумлардың баўрайларында ҳәр 50 метрден қатара дүзиў сызылған сызықлар — қасқыр тырнаўлардың не мағана аңлатарын биле алмай басымыз қатты. Мәканлап жатырған шарўа, балықшылардың көпшилиги бул тырнаўларға итибар бермеген...\nМен билетуғын бир қасқыр тырнаў — гез келген жерге сараламай, қайларда жүрсе де сол тырнаўын таўып келгендей бул жумбақтың да шешими билген адамға жүдә әпиўайы болса керек...\nСәне: 27.07.2016 04:57:54


Газета СБХ / 2013 год / № 48 / 8 декабрь – Ўзбекистон Республикаси Конституцияси куни\n21 йил мобайнида Бош қомусимиз сиёсий ҳамда ҳуқуқий эркинликнинг буюк тимсоли сифатида халқимиз қалбидан мустаҳкам ўрин олди, мамлакатнинг ҳар бир фуқароси эъзозловчи мўътабар ижтимоий қадриятга, олий маънавий неъматга айланди.\nМустақиллик йилларида жамиятимиз ҳаётининг барча соҳаларида туб ўзгаришлар рўй берди. Бугунги кунга келиб, мамлакатни янгилаш ва демократлаштириш, фуқаролик жамиятини қуриш борасида кўпдан-кўп ютуқлар қўлга киритилмоқда. Бу Ўзбекистон истиқлолнинг дастлабки йиллариданоқ тараққиётнинг ўзига хос ва мос йўлини танлаб олганига далилдир. Ана шу жараёнда қабул қилинган дастлабки ҳужжатлардан бири Ўзбекистон Республикасининг Конституцияси ҳисобланади.\nМамлакатимиз Президенти И.Каримов Асосий қонунимиз қабул қилиниши муносабати билан парламентнинг XI сессиясида сўзлаган нутқида таъкидлаганидек, «Конституция ўзининг туб моҳияти, фалсафаси, ғоясига кўра янги ҳужжатдир. Унда жамики дунёвий неъматлар орасида энг улуғи – инсон деган фикрни илгари сурдик ва шу асосда «фуқаро – жамият – давлат» ўртасида ўзаро муносабатнинг оқилона ҳуқуқий ечимини топишга интилдик». Бундан кўриниб турибдики, ижтимоий-сиёсий ҳамда ҳуқуқий ҳаётда инсон (фуқаро) ҳақ-ҳуқуқлари ва манфаатлари устувор мавқега эга бўлади.\nКонституция фуқаро билан давлатнинг ўзаро муносабатлари кўламини, ижтимоий ҳаёт асосий соҳаларига давлат аралашувининг чегараси ва характерини белгилаб берди. Энг муҳими – Конституция инсоннинг фундаментал ҳуқуқ ва эркинликларига олий юридик мақом бахш этди.\nКонституциямизнинг «Инсон ва фуқаронинг асосий ҳуқуқлари, эркинликлари ва бурчлари» деб номланган 2-бўлими Инсон ҳуқуқлари умумжаҳон декларациясининг (1948 йил, 10 декабрь) барча принцип ҳамда қоидаларига тўла-тўкис мувофиқдир.\nПрезидентимиз «Ўзбекистон Конституцияси – жамиятда демократия ривожланиши ва инсон ҳуқуқларига риоя қилинишининг кафолатидир» дея бежиз уқтирмаганлар. Ўзбекистон мустақилликка эришгач, фуқароларнинг демократик ҳуқуқ, эркинлик ва бурчлари янгича мазмун ва маъно касб этди, янгидан-янги, нуфузли қоидалар, шахс, жамият ва давлат ўртасида янгича муносабатлар вужудга келди, улар асосида янги демократик ҳуқуқ, эркинлик ва бурчлар пайдо бўлди.\nКонституция ҳуқуқий давлат қарор топтиришга даъват этилган ижтимоий бойликлардан бири бўлибгина қолмай, балки шахс эркинликлари, ор-номуси ва шаънини ҳимоя қилишни таъминлашнинг зарур шарти, сансалорлик, маҳаллийчилик ва тор идоравий манфаатга қарши кураш воситаси, халқ ҳокимиятини амалга ошириш шаклидир.\nМамлакатимизда ҳуқуқий демократик жамият асослари фаол барпо этилмоқда. Асосий қонунимизнинг ички тузилиши ҳам шу руҳда бойитилган: «фуқаро – жамият – давлат». Ушбу учликнинг ўзаро алоқаси фуқаро ҳуқуқ ва эркинликларининг устуворлиги ва ўзгармаслиги принципига асосланади. Инсон олий қадрият ва давлат сиёсатининг асосий мақсадидир.\nКонституциянинг асосий тамойилларидан бири демократизмдир. Халқнинг ҳаётий тажрибаси, миллий ва маданий анъаналар, барча ижтимоий гуруҳларнинг манфаатларига мос келадиган асл демократияни вужудга келтириш катта сиёсий аҳамиятга молик масала ҳисобланади. Конституциянинг муқаддимасида халқнинг демократия ва ижтимоий адолат, инсон ҳуқуқларига бўлган садоқати мустаҳкамланган.\nҲуқуқий давлатнинг муҳим конституциявий принципларидан бири давлат билан фуқаронинг ўзаро масъуллигидир. Конституциянинг 19-моддаси «Ўзбекистон Республикасида фуқаро ва давлат бир-бирига нисбатан бўлган ҳуқуқлари ва бурчлари билан ўзаро боғлиқдирлар» деган нормани мустаҳкамлайди.\nЎзбекистон Конституцияси юксак нуфузли қонун сифатида давлатимиз қиёфасини, унинг ижтимоий, иқтисодий, сиёсий тузумини, бошқарувнинг демократик тамойилларини, жамият ривожланишининг стратегик йўналишларини, фуқаролар ҳуқуқ ва эркинликлари кафолатланганлигини ҳамда маънавий қадриятларимиз асосларини мустаҳкамлаб берди.


Виждон эркинлигининг ҳуқуқий пойдевори\nМиллат тарихида ўчмас из қолдирган саналар бўлади. Эртага мамлакатимизда ана шундай кунлардан бири – Ўзбекистон Республикаси Конституцияси қабул қилинганининг 25 йиллиги тантана қилинади.\nКонституциямизнинг 31-моддасида фуқароларнинг асосий ҳуқуқларидан бири виждон эркинлиги ҳуқуқи ҳисобланиши кўрсатилган.\nВиждон эркинлиги инсоннинг ажралмас ҳуқуқларидан бири ҳисобланади. Инсон ҳуқуқлари умумжаҳон декларациясининг 18, 19-моддаларида виждон эркинлиги масаласи ўз ифодасини топган.\nВиждон эркинлиги масаласи таъкидланган юқоридаги декларация ва Фуқаролик ва сиёсий ҳуқуқлар тўғрисидаги халқаро пактда қуйидаги ҳолатларда акс этган:\n- ўз хоҳишига кўра динга эга бўлиш;\n- ўз динини ўзгартириш;\n- диний расм-русум ва ибодат маросимларини ўтказиш.\nКонституциямизда виждон эркинлиги масаласига бағишланган модданинг ўрин эгаллаши муҳим ижодий аҳамиятга эга. Мамлакатимизда виждон эркинлиги ва диний эътиқод эркинлиги масалалари Конституциямиз, “Виждон эркинлиги ва диний ташкилотлар тўғрисида”ги Қонун (янги таҳрири) ва бошқа қонун ҳужжатлари билан тартибга солинади. Тилга олинган қонуннинг 3-моддасида белгиланишича, виждон эркинлиги – фуқароларнинг ҳар қандай динга эътиқод қилиши ёки ҳеч қандай динга эътиқод қилмасликдан иборат кафолатланган конституциявий ҳуқуқидир.\nЧет эл фуқаролари ва фуқаролиги бўлмаган шахслар Ўзбекистон Республикаси фуқаролари билан тенг равишда виждон эркинлиги ва диний эътиқод эркинлиги ҳуқуқидан фойдаланади ҳамда “Виждон эркинлиги ва диний ташкилотлар тўғрисида”ги қонун ҳужжатларини бузганлик учун қонунда белгиланган тартибда жавобгар бўлади.\nДемак, табиий ва демократик ҳуқуқлардан ҳисобланган виждон эркинлиги масаласи Конституция ва қонунларимизда ўз аксини топган ва мустаҳкамланган.\nЎзбекистон мусулмонлари идораси Ходимлар бўлими мутахассиси\n2063 марта ўқилди\nДругие материалы в этой категории: « Қуръон – ҳидоят манбаи\tҲар қирқ йилда юз берган уч тўқнашув »


Д И Қ Қ А Т Э Ъ Л О Н ! » Kamoliddin Behzod nomidagi Milliy Rassomlik va Dizayn Instituti\nЎзбекистон Республикаси Вазирлар Маҳкамасининг 2015 йил 11 февралдаги “Ўзбекистон Республикасида 2015 йилда халқаро ва республика миқёсида ўтказиладиган илмий ва илмий-техник анжуманлар режаси тўғрисида”ги 56-Ф-сонли Фармойиши билан тасдиқланган режага асосланиб 2015 йил 16 апрель куни “Ўзбекистон замонавий санъати: анъана ва инновациялар” мавзусида республика илмий-амалий конференцияси ўтказилади.\nКонференция қуйидаги шўъбалар бўйича илмий мақолалар қабул қилишини эълон қиламиз:\n1.\tЗамонавий бадиий таълим: истиқбол ва муаммолар.\n2.\tБадиий ижод ва ижтимоий тараққиёт уйғунлиги.\n3.\tМузей ишининг назарияси ва амалиёти.\nИлмий материаллар профессор-ўқитувчилар, катта илмий ходим-изланувчилар, мустақил изланувчилар ва магистрантлар томонидан ёзилиб, 2015 йил 16 мартига қадар топширилиши лозим.\n2015 йилнинг 16 апрель куни Камолиддин Беҳзод номидаги Миллий рассомлик ва дизайн институтида “Ўзбекистон замонавий санъати: анъана ва инновациялар” мавзусида республика илмий-амалий конференцияси ўтказилади.\nКонференция қуйидаги шўъбаларда иш юритади:\n1.\tЗамонавий бадиий таълим: истиқбол ва муаммолар\n2.\tБадиий ижод ва ижтимоий тараққиёт уйғунлиги\n3.\tМузей ишининг назарияси ва амалиёти\nКонференцияни ўтказишга масъул: Камолиддин Беҳзод номидаги Миллий рассомлик ва дизайн институти.\nАнжуманда иштирок этиш учун мақолалар топшириш тартиб қоидалари:\n- конференция материаллари, ўзбек, рус тилларида тақдим этилиши мумкин. Анжуман материалларини тўплам ҳолида чоп этилади. Анжуман ташкилий қўмитаси мақолаларни саралашни ўз зиммасига олади. Кўрсатилган муддатдан кечикиб тақдим этилган ва белгиланган тартибда расмийлаштирилмаган мақолалар тўпламга киритилмайди ҳамда муаллифга қайтарилмайди.\nКонференцияда профессор-ўқитувчилар, катта илмий ходим-изланувчилар, мустақил изланувчилар ва магистрантлар иштирок этишлари мумкин.\nКонференцияга тақдим этиладиган илмий мақолалар учун талаблар:\n-\tилмий мақолалар конференция йўналишига оид долзарб мавзуларда, илмий таҳлил ва тугалланган фикрлар асосида, илмий таклиф ва тавсиялар билан тақдим этилиши лозим;\n-\tмақола матнлари қоғоз ва электрон нусхада тақдим этилиши ёки mrdi_info@umail.uz электрон почта манзилларига жўнатилиши талаб этилади;\n-\tмақола матнлари 3 бетдан кам бўлмаган, "MS WORD" редакторида "Тimes New Roman" шрифтида, 14 размер шрифтида, 1,5 интервалда, ўлчамлари А-4 форматида, варақнинг чап томонидан 2,5 см, юқори ва пастдан 2 см, ўнг томонидан 1,5 см жой қолдирилган бўлиши лозим;\n-\tмақоланинг номи бош ҳарфлар билан ёзилиши керак. Навбатдаги қатордан муаллиф Ф.И.О. ва лавозими ёзилади. Матн охирида бир қатор жой қолдирилиб, фойдаланилган адабиётлар рўйхати киритилади. Мақолада кўрсатилган фактларнинг тўғрилиги ва аниқлигига муаллиф шахсан масъулдир.\nКонференция тили: ўзбек, рус\nФайл номи муаллиф фамилияси билан ёзилиши лозим.\nАнжуманда қатнашиш учун мақола матнини юбориш муддати 2015 йил 16 март. (Бадал пули ҳар бир саҳифа учун 9000 сўм).\nКонференция ташкилий қўмитаси: Тошкент шаҳри, Мироншоҳ-123 уй. Камолиддин Беҳзод номидаги Миллий рассомлик ва дизайн институти.\nМасъул: Маъмура Умарходжаева Тел: (998 90) 908 22 84,\n(8 371) 255 98 39, faks: (8 371) 255 18 92


ФИКРИНГ ҚАНЧАЛИК ЎТКИР БЎЛСА, ТИЛИНГНИ ШУНЧАЛИК ЁМОН КЕСАДИ\n"Мутолаа - қарз олиш, ундан туғилган таассуротни оммалаштириш - қарзни узиш" деган эди "Жажман", "Донишманд Сизиф", "Бозор", "Оромкурси" каби ўзига хос асарлари билан ўзбек адабиётида ўз ўрнига эга ижодкор Хуршид Дўстмуҳаммад. Шу маънода адибнинг "Озод изтироб қувончлари" китобида акс этган фикр-мулоҳазалар, Қуръони карим, Достоевский, Акутагава, Абдулла Қодирий, Ғафур Ғулом, Ойбек мутолаасидан олинган, дунёнинг турли давлатларида кўрган-кечирган воқеалар ифодаси ўлароқ, мутолаагўй олдидаги ўзига хос қарзни узишдир.\nҚуйида китобдан эътиборга молик фикрларни сараладик. Саҳифага сиғмаган ҳикматлар ҳам бир оламки, буни китоб тўлиқ мутолааси орқали олишингиз мумкин.\nФикрни бўғишдан кўра тубанроқ, разилроқ гуноҳ йўқ, аммо-лекин фикрдан кўра бўйсунмасроқ куч ҳам йўқ. Кўз очган, "оёққа" туриб олган фикр - фикр эгасидан ҳам қудратли, энди у теварак-атрофдаги одамларга, дунёга, бутун оламга ўз таъсирини ўтказа бошлайди. Жисм ўлади, лекин фикр қолади. Ҳар қандай заминий ёвуз куч ҳам фикрни ўлдиришга ожизлик қилади.\n"Ҳақиқат азобидан ўлиб кетмаслигимиз учун ҳам бизга санъат, яна бир бор санъат ато этилган" дейди Ницше. Чунки бадиий тафаккур қудрати ила инсон кўпчилик яшаётган ҳаёт реаллигидан кўра юксакроқ, олийроқ реаллик яратади ва ўзи сезмаган ҳолда ана ўша реалликка интилиб яшайди. Бадиий дид ва савия шу маънода ҳам халқнинг турмуш тарзини, дунёқарашини, тийнатини юксалишга ундовчи даъваткор сеҳрли куч вазифасини ўтайди.\nФавқулодда истеъдод билан яратилган асарни тез илғаб олиш қийин кечади. Ижодкор, масалан, ёзувчи атайин ҳазми оғир роман ёзмайди, унинг бадиий тафаккури тўқималаридаги ҳужайраларнинг ўзи шундай ишлайди ва шундай асар ёзади. Уни ўқиган китобхоннинг ақли бовар қилмайди, ҳатто ёзувчини телбага, хаёлпарастга чиқаради. Тўғри қилади.\nАхир, хаёл юксакликларида яшамайдиган ёзувчи ҳаёт ҳақиқатларига қаноат қилиб кун кечириб юрган одамнинг тафаккурига - туйғуларига қандай маънавий озуқа беради?\nБаъзан, "Ҳаётда қандай бўлса айнан ўхшатиб ёзибсиз!" дея қарсаквозлик қилишади, мақташади. Суриштириб келганда, чинакам ижодкор учун бундай баҳо - камситиш. Ҳақиқий истеъдод соҳиби ҳаётга ўхшамайдиган қилиб ёзади, реал ҳаёт ҳақиқатлари нуқтаи назаридан қараганда ақл бовар қилмайдиган қилиб ёзади.\nМаҳаллий адабий қадриятлар анъанасидан нарини кўра олмаган ижодкорлар умрининг охирига қадар она сутию қуруқ нондан бошқа нарса емай яшаган одамга ўхшаб кетади. Франц Кафка ўхшатиб ёзганидек, "Энг ёмон ёзувчилар маҳаллий асарларга тақлид туфайли пайдо бўладилар".\nЙилнинг янгилангани яхши, одам эскилигича қолгани чатоқ.\nАйрим кимсаларнинг қўлини ечиб юборсанг, сеникини боғлашга тушади.\nОдам ўзини нодонроқ кўрсатиши учун ҳам ақл керак.\nЙўлда роман ўқиб юрма, ҳаётга туртиниб кетасан.\nВиждон одамни кўп ҳолларда танг аҳволга солади, виждонсизлик эса танг ҳолатларда ҳам халос этади.\nКўп нарсани билсанг қариб қоласан, дейишади, йўқ, кўп нарсага ақли етган одам қариб улгурмайди...\nНега қулоғимиз иккита, оғзимиз битта?\nОз гапириб, кўпроқ тинглаш учун.\nИт билан ётсанг, бурга билан турасан.\nТанқидий мулоҳаза айтиш учун бор жасоратингизни сарфлаб қўйманг, чунки танқид эшитиш учун ҳам жасорат керак бўлади.\nБилимсизликдан фақат билимлилар азият чекадилар.\nБошқаларнинг фикри, таклифи дўкон растасида турган буюмдай нарса: уни тош-тарозига қўй, нарх-навосини суриштир - чоғинг келса оласан, йўқса - йўқ.\nФикринг қанчалик ўткир бўлса, тилингни шунчалик ёмон кесади.\nҲозирги замон қарғалари пишлоқни еб бўлгачгина тулки билан гаплашишади.\nТабиат адолатсизлик қилмайди, адолатсизлик табиатнинг табиатини тушунмасликдан келиб чиқади.\nСупурги кексайгани сайин қаттиқроқ ва тирнаб супуради...\nЖурналистнинг тили узун, қўли қисқа.\nБу ёруғ олам ҳар қандай инсондан бир неча юз, минг, миллион карра кексароқ, кўҳнароқ ва бойроқ. Шунга қарамай, инсон ўзининг зиғирдек ақлига ана шу мўйсафид дунё савдоларини сиғдирмоқчи бўлади. Дунёнинг барча ҳикматини англаб етишга, улар устидан ҳукм чиқаришга уринади.\nОрзу одамни ҳаёт билан, ёруғ дунё билан боғлаб туради. Юксак орзулар маҳкамроқ боғлайди. Умидсизланишга йўл қўймайди.\nХудога ёлбориб орзу-умидларини изҳор қилиш орқали одам ўзини тарбиялайди. Яъни, Парвардигордан ёлбориб сўраётганларига етишиш учун ўз орзу-ниятига яраша саъй-ҳаракатда бўлади.\nОрзунинг буюк амалий аҳамияти шу.\nОрзу - ҳар ким ўзи учун яратган маёқ, ўзи учун яратган қўриқчи ва назоратчи ҳамдир.\nҲар қандай шарт-шароитда ҳам виждон виждонлигича, андиша андишалигича қолаверади. Қишда бир виждон, ёзда бўлакча виждон деган тушунчанинг ўзи кулгили. Инсонни инсон қилиб турган фазилатлар алоҳида-алоҳида ажралган ҳолда "яшамайди". Ҳатто иллатлар ҳам фазилатлар орасида "кун" кечиради.\nКўз нега олдинда? Одам олға қараб юрсин учун. Орқага юриш раво кўрилганида, Худо кўзни орқа томонга ўрнатар эди.\nФақат вақти-вақти билан орқага назар ташлаб қўйсин деб бошни - бўйинни буриладиган қилди.\nҲар қандай одам табиатида у ёки бу даражада утопия гўзаллиги ва утопия хасталиги бўлади. Утопия - ҳаётга жозиба бахш этади, утопияни ҳаётга кўр-кўрона татбиқ этиш аянчли мағлубиятга, ҳалокатга олиб келади.\nОдам бевосита ё билвосита мутлақ ҳақиқатни излайди. Аксари ҳолларда ҳақни одамларда кўради: ихлос қўяди, бўйсунади, ишонади, улуғлайди, хушомад қилади ва бир куни... ишончи синиб, кўнгли қаттиқ озор чекади. "Фалончидан кўнглим ёмон қолди!" дея ёзғиради.\nВаҳоланки, мутлақиятни одамдан изламаслик керак эди. Чунки бандасида мутлақиятнинг қайсидир аломатлари мужассам топиши, у шу хислатлари билан ўзгаларни ром этиши мумкиндир, аммо-лекин у мутлақ ҳақ эмас. Мутлақ ҳақ бўла олмайди ҳам. Инсон - комилликка интилувчи жонзот, комилликнинг ўзи эмас, ахир!..\nВафот этган одам совуқ ва ёқимсиз туюлади. Бу, бежиз эмас. Чунки одамнинг тафти, ҳарорати унинг жонида бўлади. Одамнинг гўзаллигию таровати ҳам жонда мужассам.\nТириклар ўтмишдан кўра келажак ҳақида кўпроқ қайғурадилар. Отадан кўра фарзандга бўлган муҳаббатнинг кучлилиги боиси ҳам шунда.\nҲаётнинг энг уқубатли манзараларидан бири - бола йиғиси. Гўдак боланинг хомуш ўйга толиши эса ундан-да оғир. "Боланинг оғир ўйга толиб туришига қараб туролмайман, - деб ёзади Ф.Достоевский. - Ширинлик узатсанг, оладию оғзига солмайди. Даҳшат".\nИймонли киши тадбиркор бўлиши мумкин, лекин тадбиркор киши иймонни сақлаб қолиши ғоятда мушкул. Манфаат мақсадга айланавергач, томонлар ўртасидаги кучлар нисбати ўзгаради: одам манфаат томонга ўтса, иймон ёлғизланади. Иймон сабр-тоқатга ундаса, манфаат бунга тоқат қила олмайди, тоқатсизлик забтига олган лаҳзаларда одамнинг хатти-ҳаракати муттасил иймонга зид келади.\nҲар бир давр "Дониш киму, жоҳил ким?" деган саволни кўндаланг қўяди ва ҳар доим бу саволнинг ҳақиқий адолатли жавобини аниқлаш келажак авлодларга қолади...


«Солиқ ва божхона хабарлари» газетасининг 2020 йил 28 январь 04-сони - Gazeta.Norma.uz\n«Солиқ ва божхона хабарлари», №04, 2020й. 28 январь\nДавлат солиқ қўмитаси ва Молия вазирлигининг «Солиқ ҳисоботининг шаклларини тасдиқлаш тўғрисида»ги қарори лойиҳаси ҚҲТБТ порталида эълон қилинди.\nЎқувчиларимиз солиқ солиш билан боғлиқ бўлган саволларни тез-тез беришади. Бу саволлар айниқса янги таҳрирдаги Солиқ кодексининг қабул қилиниши муносабати билан долзарб бўлиб бормоқда. Молия вазирлиги билан ҳамкорликдаги акция доирасида ушбу саволларга молия вазири ўринбосари Дилшод СУЛТОНОВ жавоб беради. Бугунги материаллар туркуми чет эл юридик шахсларининг доимий муассасаларини ҳисобга қўйиш ва ҚҚС ҳисоб-китоби тартибига бағишланган.\nЖорий йилнинг 1 январидан календарь йилда товарлар (ишлар, хизматлар)ни реализация қилишдан олинган даромади 100 млн сўмдан ошмаган якка тартибдаги тадбиркорлар қатъий белгиланган миқдорда ЖШДС тўлайдилар.\nКорхона (умумбелгиланган солиқларни тўловчи) хизматларни экспорт қилади – Ўзбекистон Республикаси ҳудудида бўш контейнерларни сақлайди. Хизматларни харид қилувчилар ЎзР норезидентлари бўлиб, улар ЎзР ҳудудида фаолият юритмайдилар ва бу ерда турмайдилар ҳам. Хизматларни харид қилувчилар хорижий ташкилотлар бўлганда, Ўзбекистон ҳудудида бўш контейнерларни сақлаш бўйича хизматларни кўрсатишга доир айланма 2020 йилда ҚҚСга тортиладими?\nУмумбелгиланган солиқларни тўловчи корхона кўргазмаларни ташкил этиш бўйича хизматларни кўрсатади. Кўргазмаларда ҳам маҳаллий, ҳам хорижий компаниялар қатнашади. Хорижий қатнашчилар бизнинг хизматларга экспорт шартномалари бўйича валютада ҳақ тўлайди. Кўргазма қатнашчиларини излаш учун хорижий ташкилотларнинг агентлик хизматларидан фойдаланилади. Агентлар ўз мамлакатларида Тошкентдаги кўргазмада қатнашишни истовчи компанияларни топишади. Кўргазмадан сўнг агент билан у қанча компанияни ва қайси нархларда жалб этгани тўғрисида якунлар чиқарилади. Ушбу суммадан келиб чиқиб унга воситачилик ҳақи тўланади. 1. Хизматларни экспорт қилганда ҚҚС тўлаш керакми? 2. Кўргазмага қатнашчилар жалб этилгани учун агентлар хизматидан фойдаланилганда хизматлар импортига ҚҚС тўланиши керакми? Бу ҳолда ҚҚСни ҳисобга олиш мумкинми?\nЖисмоний шахс юридик шахсдан қарз олмоқчи. Юридик шахс жисмоний шахсга қарз бериши мумкинми? Жисмоний шахс олган қарзга солиқ солинадими?\n2018–2019 йиллар давомида жамиятнинг асосий фаолияти кейинчалик сотиш мақсадида турар жойларни қуриш билан боғлиқ бўлди. Биринчи объект 2018 йилнинг охирида қуриб битказилди, Қурилиш объектини фойдаланишга қабул қилиш давлат далолатномаси 20.11.2018 йилда тузилган. 2019 йилда квартираларнинг асосий қисми сотилган. Ҳозирги вақтда 12 та квартира сотилмай қолган. Корхонада 2019 йилда сотилмаган квартиралар бўйича мол-мулк солиғини тўлашга доир мажбуриятлар юзага келадими?\nМасъулияти чекланган жамият қурилиш товарларининг улгуржи савдоси билан шуғулланади, умумбелгиланган солиқлар ва 15% ставкада ҚҚС тўлайди. Асосий етказиб берувчидан реклама товарлари – биз реализация қиладиган товарнинг эмблемаси туширилган футболкалар, кепкалар, кружкалар, зажигалкалар ва бошқалар келиб тушди. Реклама товари импорт бўйича нархлари билан келтирилди. Божхонада тозалашда ҚҚС тўланган. Кейинчалик товарни амалда фаолият кўрсатаётган ва истиқболдаги харидорларга, шунингдек Ўзбекистон Республикаси қурилиш бозоридаги жисмоний шахсларга бепул тарқатамиз. Товар кейинчалик реклама мақсадларида бепул тарқатилган тақдирда, божхонада тўланган ҚҚСни ҳисобга олишимиз мумкинми?\nКорхонамиз ноозиқ-овқат истеъмол товарлари – пайпоқ ишлаб чиқаришга ихтисослашган. 2019 йилнинг 1 октябрига қадар ЯСТ тўлаганмиз. 2019 йилнинг 1 октябридан бошлаб корхона умумбелгиланган солиқларни тўлашга ўтган. Президентнинг 21.12.2016 йилдаги ПҚ-2687-сон қарорига мувофиқ ЯСТ ва фойда солиғи бўйича имтиёзга эгамиз. Лекин 9 ой учун ушбу товарларни ишлаб чиқаришдан тушум улуши 45%ни ташкил этди ва биз ЯСТни тўлиқ ҳажмда тўладик. Йил якунлари бўйича мазкур товарларни ишлаб чиқаришдан тушум улуши умумий тушум улушининг 60%идан ошди. Мазкур ҳолатда 9 ой учун ЯСТни тўлаш ва IV чорак учун фойда солиғини тўлашдан озод этиш тарзида имтиёздан фойдалана оламизми?\n2020 йилнинг январь ойи учун